
F.-1  Program konzervacije „Starog grada Visoki“

    G.- 1  Program prezentacije prahistorije i historije „Starog grada Visoki“

PRILOZI (84)

1.   GEO-ETA d.o.o., Sarajevo: Projekat zaštite istražnih sondi na lokaliteta

                                                   GRAD i Plješivica

2. Situaciona karta 1 : 1000 sa ucrtanim brojevima projektiranih istražnih radilišta i k.č. 

A.-1/4  Predmet istraživanja i ciljevi Multidisciplinarnog projekta

A.-1/4.1 Nacionalni spomenik Bosne i Hercegovine:

             „Historijsko područje – Stari Grad Visoki“ 

          Predmet istraživanja ovog multidisciplinarnog projekta - I je zaštićena zona do gradskog jezgra  historijskog područja Starog grada Visoki  (Sl.1 i Sl.3) 

          Stari grad Visoki je grad i tvrđava, koja je postojala za vrijeme srednjovjekovne Bosne. Prvo spominjanje grada se desilo 1. septembra 1355., iako se pretpostavlja da je sagrađen još mnogo ranije. Služio je i kao sjedište visokog feudalca sa titulom velikog kneza bosanskog. Osmanlijskim osvajanjem Bosne biva porušen (Sl.2). 

             Grad i tvrđava Visoki su smješteni na vrhu brda Visočica na visini od 766,3 m, i oko 300 m iznad doline, gdje se razvio sam grad Visoko. Smješten je na istaknutom mjestu sa izvrsnim pregledom na čitavu okolinu, odakle se vide i ostala kraljevska stolna mjesta. Prilaz tvrđavi je sa jugozapada, sa ravni koja je 60 metara niže, a podgrađe tvrđave i grada se zvalo Podvisoki. Iako historijski važan, stari grad Visoki nije bio velikih dimenzija, dužine oko 60 m i širine oko 25 m imao je dvije kule koje su ga štitile po cijeloj dužini. Unutar samog grada postoji nekoliko tragova zgrada. Debljina zida je oko 2 m, a uglavnom je građen od pločastog vapnenca lokalnog porijekla koji su grubo otesani, dok je jamski pijesak za mješavinu nejednake čvrstine i dosta grub. Kako je bio običaj u srednjem vijeku oko cijelog grada je iskopan jarak dubok oko 4 m, a širok oko 8 do 10 m.

              Iako napušten odavno, dokazi na kojima se temelji historija starog grada Visoki i ostalih mjesta u visočkoj dolini su pronađeni tokom 1950-tih, 1970-tih i 1980-tih godina sa arheološkim iskopavanjima i nalazima koje su uglavnom javnosti predstavljali Pavao Anđelić, Hamdija Kreševljaković, Đoko Mazalić, Desanka Kovačević-Kojić a najstarija sačuvana literatura je ona od Đorđa Stratimirovića iz 1891. godine. Mazalić je bio prvi, već 1953. godine, koji je dao detaljniji opis ruševina(Sl.4 i Sl.5)koji je do danas nezamjenjljiv izvor kada se spominje stari grad Visoki. Čak i u teškim vremenima, tokom rata u Bosni i Hercegovini, kada je ARBiH vršila zemljane radove u blizini grada Visoki nađeni su vrijedni nalazi. Na dubini od 1,15 m nađeni su fragmenti arhitektonske plastike, 6 dijelova gotičkog portala i 2 fragmenta dovratnika od kojih je na jednom urezan prikaz konjanika, gdje je ostatak natpisa pisan bosančicom dok je na drugom dovratniku plitko ugraviran natpis. Nijedan od ovih natipisa nije pročitan, a nalazi su uredno predani Zavičajnom muzeju u Visokom.

              Početkom 2004. godine  „Stari grad Visoki“ sa svojim historijskim područjem proglašen je nacionalnim spomenikom BiH od strane Komisije za očuvanje nacionalnih spomenika (Odluka br. 05, 1-2-1047/03-2). Zona zaštite obuhvatala je arheološko područje od vrha uzvišenja Visočica, (kota H = +766,3; X = 4 870 279,909 ; Y = 6 514 549,160)  do izohipse +750 , na prostoru označenom kao k.č. br. 4702. (Sl.3).

           Na prijedlog iste Komisije u maju 2006. godine donijet je retroaktivno Federalni zakon

da se zaštićena zona „Historijsko područje – Stari grad Visoki“ od marta 2006. proširi na svu državnu česticu  k.č. br.4702. Time je zaštićeno područje, računato u tlocrtu sa poluprečnika od 50 m (Sl.3) povećano na 310 m u pravcu istoka, 389 m u pravcu sjevera, 530 m u pravcu jugo-istoka i 555 m u pravcu sjevero-istoka. 

A.-1/4.2 Historijski značaj Starog grada Visoki i Visočkog polja.     

               Primarna funkcija starog grada Visoki je bila ona odbrambena, ali također je bilo mjesto odakle su bosanski vladari pisali mnoge povelje i dokumente, a zadnja napisana je bila ona iz 1436. kada je knez Tvrtko Borovinić izdao isprave na Visokom. To je dokaz da je, osim svoje vojne namjene, grad Visoki bio povremeno stolno mjesto, uz obližnje Mile, Moštre, kao i njegovo podgrađe Podvisoki, koje je bilo trgovačko središte, urbano naselje i kraljevski dvor. Prema Anđeliću osnovna funkcija grada Visoki je bila uloga upravnog centra teritorijalno-političke jedinice. Pobrojana mjesta su bila jedna od najranijih župa najranijeg perioda bosanske države od 10. stoljeća pa sve do kraja 12. stoljeća.U drugoj polovini 11. stoljeća se pominje bosanska biskupija i njeno sjedište civitas Bosna, a sjedište bosanske biskupije je bilo upravo u Visočkoj dolini i njegovim stolnim mjestima, gdje su starješine crkvene hijerarhije, kao i visoki dostojanstvenici bosanske crkve stolovali. 

               Već krajem 12. stoljeća Kulin Ban podiže crkvu u Biskupićima, dok je u Moštrima u polovini 14. stoljeća bila kuća krstjana, i jedno vrijeme kraljevski dvor, a sve javne poslove crkva bosanska je obaljvala baš u Moštrima. Ako se uzme u obzir činjenica i da je u Milama (današnji Arnautovići) bilo mjesto održavanja sabora, franjevački samostan, a između 1377. i 1461. godine i krunidbeno mjesto bosanskih kraljeva, nije teško zaključiti da je Visočka dolina sa starim gradom Visoki, Podvisokim, Milama i Moštrima bilo rano središte Bosanske banovine, i kasnije kraljevstva.

                 Na području Moštra se nalazio jedan od najstarijih univerziteta u Evropi, gdje su se izučavale mnoge teme vezane za teologiju kao što su egzegeza, teozofija, kosmogonija, antropozofija, medicina, etika, sakramentologija. Bosanske arhive nisu očuvane ponajviše zahvaljujući protivnicima Bosanske crkve, naročito Vatikanu. O visokom učilištu u Moštru govore četiri historijska spisa potekla upravo od protivnika Bosanske države i crkve. I kuća krstjana bosanske crkve se nalazila u Moštrima, a tu su njeni prvaci obavljali sve javne poslove vezane za crkvu bosansku. U Moštrima se i povremeno nalazio kraljevski dvor odakle su pisane povelje. Tako je 1323. godine ban Stjepan izdao povelju knezu Vukoslavu, a kasnije i kralj Tvrtko I 1381. izdaje povelju Hrvoju Vukčiću.

                 Po svome historijskom i arheološkom značaju rijetka su nalazišta, koja se mogu mjeriti sa Visočkim poljem  i njegovim Starim gradom Visokim. Počnimo od ranog Srednjeg vijeka u stvaranju bosanske državnosti i razvoju političkog, ekonomskog, kulturnog i društvenog centra, oko kojeg je nastala i širila bosanska država od njenih prvih začetaka, preko Kulina Bana, koji je stolovao u gradu Visoko, zajedno sa svojim Državnim Saborom, do veličanstvenog kralja Tvrtka I, koji je proširio teritorij Bosanske države do mora i dalmatinskih otoka na jugu, do rijeka Save na sjeveru i preko rijeke Drine na istoku (Sl.6). 

            U Visokom je postojala Kraljevska carina, Dubrovačka kolonija punih 150 godina, izdavao se i kovao bosanski novac, u njemu se nalazila najveća raskrnica karavanskih puteva toga doba, sa razvijenim trgovačkim vezama sa Mletačkom državom, Kraljevinom Napulj, Dubrovačkom Republikom, Slavonijom, Ugarskom i drugim državama.

             Brojna  neolitska naselja uzduž rijeke Bosna, razasuta su izmedju Kaknja i Visokog, medju kojima su najpoznatija OBRA I i OBRA II, otkrivena sedamdesetih godina prošlog stoljeća pod rukovodstvom pokojnog akademika Alojzija Benza i uz učešće poznatog američkog arheologa Marije Gimbutas iz UCLA Univerziteta Los Angelles. Posljednjih pet godina u mjestu Okolište, na 15 km od Visokog, prema sjeverozapadu, njemački arheolozi iz Bamberga  i Kiela, sa svojim nastavnicima i studentima, iskopavaju vrlo bogato  novo neolitsko nalazište, 0,8 do 1,5 m ispod zemlje. Sa ogromnim brojem izlomljene keramike ovo nalazište je, takođe, proglašeno nacionalnim spomenikom.

              Od interesa je napomenuti da se posljednja odlučujuća, najkrvavija bitka između preosatlih ilirskih četa legendarnog ilirskog generala Batona, desila u mjestu Arduba, nedaleko od Visokog. Stari Rim je sakupio polovinu svojih proslavljenih legija iz čitavog carstva, koje se protezalo od Atlantika do Kavkaza, da slomi otpor ilirskog naroda na području sadašnje Bosne i Hercegovine. Poslije 100 godina ratovanja konačno mu je to uspjelo. Masakrirali su poznate kovače oružja, njihove žene i djecu, a generala Batona odveli u lancima u Rim. Taj je hiljadugodišnji ilirski period, do okupacije Rima, nedovoljno istražen, iako se u Bosni nalazi, prema nekim procjenama, 100.000 ilirskih grobova.

              Sasvim nedovoljno je istražena i hiljadugodišnja rimsko/bizantska epoha vladavine u Visočkoj dolini.

              Najzad, zahvaljujući intenzivnim geo-arheološkim radovima u prošloj godini, Fondacija Arheološki park „Bosanska dolina piramida“ otkrila je putem brojnih sondi kamene blokove i ploče različitih geometrijskih formi i debljina, koje mogu biti jedino dijelovi neke ogromne kamene strukture piramidalne forme , nazvane Bosanska piramida Sunca. To je djelo neke razvijene i tragom nestale prahistorijske civilizacije, koja je tu bila prisutna prije svih drugih evropskih civilizacija. Sa ovim je otvoreno jedno sasvim novo područje istraživanja, prema kome se treba odnositi sa dužnim poštovanjem, znanjem i pažnjom.

A.-1/4.3   Nalaz državnog Ekspertnog tima o stanju „Starog grada Visoki“ 

              Na osnovu Rješenja federalnog ministra za kulturu i sport/šport Gavrila Grahovca formiran je Ekspertni tm za nadzor istraživanja (br. 03-40-4536-1/06 od 09.05.2006. sa zadatkom da izvrši nadzor arheoloških istraživanja koja se provode na brdu Visočica kod Visokog, posebno u odnosu na  provođenje mjera zaštite propisane Odlukom i dopunom Odluke Komisije/Povjerenstva za očuvanje nacionalnih spomenika o proglašenju Starog grada Visoki – historijskog područja – nacionalnim spomenikom.

              Nakon provedenih svih potrebnih radnji u vezi sa opisom obaveza po Rješenju, Ekspertni tim je podnio Izvještaj na 7 stranica, koji su potpisali 9 članova ekspertnog tima, među njima i dva arheologa.

              Nakon uvida na lokalitetu ovoga kulturno-historijskog spomenika početkom juna/lipnja 2006. godine konstatovano je:

               - „Uža situacija na kome je pozicioniran Stari Grad Visoki i njegova neposredna okolina je u 

                       potpunosti zanemarena kao kulturno dobro posljednjih decenija;

                   -  Prisutan je isti, kao i prijeratni odnos građanske društvene svijesti o ovom kapitalnom kulturnom 

                      objektu. Moguće je zaključiti da se ovi odnosi posebno očituju u stanju duhovne odsutnosti 

                      naspram odgovornosti, ili nezainteresiranosti i dugogodišnje nebrige odgovarajućih kulturnih 

                      institucija, iako su, sa aspekta zaštite i očuvanja ove spomenične cjeline, imale i imaju posebne 

                      ingerencije na koje ne reagiraju na potreban način. Stanje se zasebno usložnjava nakon Odluke o 

                      proglašenju dobra nacionalnim spomenikom od strane Komisije/Povjerenstva za očuvanje 

                      nacionalnih spomenika u BiH, koja je ovaj spomenik – Stari Grad Visoki, historijsko područje – 

                      proglasila značajnom nacionalnom baštinom;

                  -  Uži lokalitet obzidanog grada, koji se danas nadziure u tragovima, služi posjetiocima kao vidikovac 

                      sa kojeg promatraju aktualna istraživanja i iskopavanja na okolnim brežuljcima i njihovim 

                      padinama;

-  Pristupni uski pješački puteljak, koji vodi od nastupnog platoa je jedini mogući pristup Gradu nije 

   uređen, označen ni zaštićen;

-  Na obronku su utvrđeni tragovi kamenih zidova u krečnom malteru debljine 1,9 m sa građom kao 

    breča, kračnjakom u mješanom krečnom malteru sa agregatom i do profila 1,50 cm (uzet uzorak). 

    Na osnoivnoj današnjoj podnici grada djelimično je posječeno šiblje što je omogućilo da se u 

    Fragmentima primjećuju kameni obrisi zidova i staza. Vidljivo je dosta ulomaka od kamena 

    pješčara bez tragova obrade, kao i nekoliko opeka/cigle dim. 111,5 x 24,0 x 4,8 cm, ili varijacije 

    za +- 1,5 cm;

-  Promjećeni su tragovi urušavanja strana i kamanih blokova, koji su se obrušili niz padinu, u blizini

   Utvrđenih ulaznih vrata u gradske zidine;

-  Prisustvo turista popraćeno je nekontrolisanih ostavljanjem raznih otpadaka, a šetajući po obronku 

   zidina ugrožavaju i vlastiti život. Rahlo stanje kamenih ostataka zidova je podložno orušavanju, 

   lomljenju i odvajanju od matične mase, čija se lokacija kasnije teško može identificirati. Primjećeno 

   je „uzimanje uspomena“ od strane posjetilaca, u obliku kamenih i opečnih ulomakasa Staroig grada. 

   Ne postojanje adekvatnih ograda i branika uz rubove Starog grada nameće posebnu odgovornost  

    vodičima, koji dovode djecu na razgledanje;

-  Primjećene su manje gomile smeća od plastičnih kesa i staklenih boca, papirnih ostataka od

    ambalaže, koji se ostavljaju po cijelom lokalitetu. Ostaci temelja i betona od uklonjenog 

    poštanskog  releja su prisutni na lokalitetu; 

-  Posječeno granje je razbacano na mjestimično raspoređenim gomilama;

-  Neposječene površine ruina su obrasle manjim stablima trajnicama, korovom, šibljem i ostalim 

    niskorastućim jednogodišnjim biljkama, koje svojij korijenom već duže vrijeme razaraju ostatke

    kamenih zidova.

                  U prostorijama Zavičajnog  muzeja u Visokom uvidom je konstatovano da je prenesen i izložen kameni dio ovratnikau fragmentima, gotskog tipa prelomljenog luka sa integralnom pločom kao ispunom, obrađenom u floralnom plitkom reljefu, štoje prema ranijim istraživanjima bio dio veličanstvenog ulaznog portala. Ovi artifakti su u oku boravka ARBiH (1992/1995) na Visočici sklonjeni u improvizirani kontejner u usjeku zaklona, a poslije rata prenešeni u Muzej. Drugi arheološki materijal nije evidentiran u Muzeju.
               Na slikama br.7, 8, 9 i 10 prikazane su fotografije, gradskog jezgra Starog Grada Visoko na samom vrhu uzvišenja Visočica, odnosno njegovog izgleda, kojim se potvrđuje sve ono što je napisao Ekspertni tim o njegovoj potpunoj zapuštenosti, višestoljetnom ljudskom razaranju i prirodnoj eroziji, tako da od njega nije praktično ostao ni jedan vrijedan kamen na kamenu. Poslije takvog svekolikog uništavanja i nebrige postavlja se pitanje šta dalje činiti? Kako ga sanirati, konzervirati i rekonstruirati ?

                Za tako nešto treba potpuno novi kreativan pristup, koji mora daleko nadmašiti prijedloge i mjere zaštite, koje je predložio ekspertni tim. 

                Po zakonu, nad ovim nacionalnim spomenikom, kao i nad drugih četiri nacionalna spomenika, koji se nalaze u općini Visoko, vodi brigu o zaštiti Zavičajni Muzej Visoko.Sa svojim vrlo, vrlo skromnim buđetskim sredstvima on nije u stanju da poduzme bilo kakve  mjere unapređenja, jer ima velikih teškoća sa čuvanjem i prezentacijom  ionako ogromnim muzejskim materijalom, kojim je ispunjeno nekoliko muzejskih soba i podrum u trošnom austrougarskom zdanju.

                Najvažniji pristup u razrješavanju ovog nacionalnog kulturnog problema – jer skoro svaki nacionalni spomenik je istovremeno postao i nacionalni problem -  jeste nalaženje respektabilnih institucija, koje bi se prihvatile da budu nosilac/nosioci projekta zajedno sa Zavičajnim Muzejom Visoko i na tom planu da se udruže sve snage, koje su za tako nešto spremne. Razumljivo, takvo rješenje je vrlo neizvjesno, u situaciji krajnje materijalne oskudice za kulturna izdvajanja. Kod svega toga, ne bi se smjelo ništa činiti da se sa politikom nekih državnih kulturnih institucija odbijaju,  umjesto da se privlače, snage koje bi htjele da pomognu kulturni razvoj u ovoj zapuštenoj oblasti.

A.-1/4.4  Osnovni ciljevi Projekta, njegovi nosioci i partneri

               Uslijed veličine  problema i različitosti ciljeva pokazuje se kao racionalno i efikasno rješenje da se napravi projekat koji će okupiti više partnera. Nosioci ovog projekta su  dvije 

Institucije registrirane za ovu djelatnost i to: Fondacija Arheološki Park „Bosanska piramida Sunca i Zavičajni muzej Visoko, sa kojima se u realizaciji Projekta udružila i općina Visoko uz podršku Ze-Do kantona (prilog: Sporazum). Oni su uputili ponudu da se u pripremu i realizaciju Projekta uključe i četiri druge renomirane kulturne  institucije: Federalni zavod za zaštitu spomenika, Zemaljski muzej Bosne i Hercegovine, Filozofski fakultet Sarajevo i Centar za balkanološke studije Akademije nauka i umjetnosti Bosne i Hercegovine (prilog:

Četiri pisma sa ponudama

              U prošloj 2006. godini, prema usvojenom programu i jednogodišnjem odobrenju od državnih organa, Fondacija je radila na uspješnom otkopavanju sondi, radi otkrivanja kamenih blokova i ploča od zidova Bosanske piramide Sunca. Otkopani su brojni kameni blokovi i ploče na uzvišenju Visočica, daleko van područja stare zaštićene zone iz 2004. godine (50 m od vrha „Starog grada Visoki“)., koji su reljefno potvrdili hipotezu mr. sci Semira Osmanagića o postojanju piramida u Visočkoj dolini.

              Nakon zakonskog proširenja zaštićene zone „Historijsko područje - Stari Grad“ (pola kilometra od vrha „Starog Grada Visoki“), koja je prekrila svih 15 dotadašnjih otkopnih  sondi, rad na njima u drugom polugodišnju je zaustavljen i one su, prema izrađenom projektu, konzervirane. Za njihovo iskopavanje i konzerviranje po arheološkim standardima Fondacija AP BPS je utrošila 280.000 KM . Istraživanje na njima nije ni izdaleka završeno.  Sada je Fondacija AP BPS zainteresirana da se produži istražno kopanje na njima po dužini i dubini, već prema projektiranim radovima. Osim toga, ispod samog jezgra Starog grada, sa njegove istočne strane postojao je široki ulaz u utrobu Bosanske piramide Sunca. To je zatrpala bivša J.A. prije četiri decenije. Sada se to ne smije pročišćavati bez odobrenja o tim radovima.

            Pored arheoloških i pratećih istraživanja na konzerviranim probnim sondama projekat uključuje čitav niz drugih istraživanja, zajedno sa nekim od  zahtjeva  Komisije eksperata Federalnog ministarstva kulture o uređenju i sanaciji „Starog grada Visoki“.

            Prema tome, kao osnovni ciljevi ovog   multidisciplinarnog projekta istraživanja u zaštićenoj zoni  nacionalnog spomenika „Stari grad Visoki“ je: 

            Prvo, proširenje i produbljenje započetih istraživanja iz prošle godine na području aktivnih sondi Fondacije na Bosanskoj piramidi Sunca i povezivanje površinskog istraživanja u otkrivanju zidova piramide, sa podzemnim radovima na otkrivanju starih podzemnih tunela i prostora;

            Drugo, Proširenje metoda multidisciplinarnog arheološkog istraživanja sa nizom novih specijalnosti, koristeći u većoj mjeri najnovije georadarske metode snimanja;

            Treće,   programiranje i realizacija konzervacije „Starog gradaVisoki“, sa čišćenjem otpada, uređivanjem staza za zaštitnom pogradom i oznakama za kretanje posjetilaca;

            Četvrto, programiranje i realizacija prezentacije prahistorije, ilirske, starorimske i srednjovjekovne historije uzvišenja Visočica i „Starog grada Visoki“;

             Peto, produbljivanje saradnje Fondacije AP BPS sa  Zavičajnim Muzejom Visoko, općinom Visoko, Ze-Do Kantonom, Federalnim ministarstvom za prostorno uređenje i zainteresiranim kulturnim i drugim  institucijama i kompanijama, kako bi se cijelo zaštićeno područje, zajedno sa „Starim Gradom Visoki“, u narednim godinama pretvorilo u vidljivi veličanstveni spomenik naše i evropske kulturne prošlosti i u najprivlačniji historijsko-kulturno-turistički objekat zemlje.

Skice, slike i mape Poglavlja A.-1

B.-1 Prvi  Dio Projekta
Izvršenje plana radova u 2006 godini

U funkciji arheoloških istraživanja i ranija istraživanja
-*-
B.-1/1  Odobrenje za istraživanje

              Na osnovu člana 14 stav 1. Zakona o kantonalnim mimistarstvima i drugim tijelima kantonalne uprave („Službene novine Zeničko-dobojskog kantona“, br.15/4) i člana 27. Zakona o zaštiti kulturne baštine Zeničko-dobojskog kantona („Službene novine Zeničko-dobojskog kantona“, broj 2/00), a u vezi sa članom 10 Zakona o muzejskoj djelatnosti („Službene novine Zeničko-dobojskog kantona“. Br.15,03), ministar Ministarstva za obrazovanje, nauku, kulturu i sport Ze-Do kantona dao je „Odobrenje“ za sistematsko arheološko istraživanje na Visočici u periodu od 14.04. 2006 do 31.10.2006. godine na lokaciji zaštićene zone prostornog obuhvata Starog Grada „Visoki“, a sve prema dostavljenom Programu geološko-arheoloških istražnih radova, tačka 6.5, strana 15. i 16.
               Ministarstvo je u postupku izdavanja odobrenja dobilo mišljenje/saglasnost Zavoda za zaštitu spomenika broj: 07-40-4-042-3/06 od 23.03.2006. godine.

               Ministarstvo je posebno istaklo: „Ukoliko se u toku istraživačkih radova sondiranja naiđe na zidane strukture, fragmente keramike ili predmete utilitarne prirode, kao i osteoloških nalaza za koje se može utvrditi da imaju svojstvo dobra kulturnog nasljeđa, neophodno je radove obustaviti i o tome obavijestiti Zavod za zaštitu spomenika u cilju opservacije i eventualnih intervencija zaštitnog karaktera i izrade arheološko-tehničke dokumentacije.“
B.-1/2  Otkrivanje prahistorijskog arheološkog nalazišta Visočica 

               Hipoteza Semira Osmanagića da su brda Visočica i Plješivica ustvari prahistorijske piramide, objavljena je u javnosti Bosne i Hercegovine aprila 2005 godine, prilikom njegovog obilaska vrha Visočice u društvu sa direktorom Zavičajnog muzeja Visoko prof. Senadom Hodovićem i Bojanom Zečevićem. Za dokazivanje takve monumentalne hipoteze o prvoj evropskoj piramidi Autor je postavio niz logičkih naučnih koraka ( Semir Osmanagić: Bosanska dolina piramida, MAUNA-Fe Publishing, 2006, str. 31)

                 Prvo, hipoteza;

                 Drugo, naučno dokazivanje;

                 Treće, provjerljivost i verifikacija naučnih dokaza.

              Na Sl.1 Data je fotografija uzvišenja Visočica, poznatog već sada u svijetu kao Bosanska piramida Sunca, snimljena iz helikoptera Eufora. Vidljive su jasno dvije strane piramide – sjeverna i istočna. Na drugoj Sl.2 nalazi se pokazano uzvišenje Visočica kako dominira nad starinskim gradićem Visoko iz turskog doba (1463-1878). Na Sl.3 imamo opet zimsku panoramu uzvišenja Visočica kao izraslu iz zemlje, koja dominira svuda uokolo i vidi se u vrijeme sunčanin dana sve do Trebevića iznad Sarajeva. Tako je ovo brdo u prahistorijsko vrijeme i u historijskom ranom Srednjem vijeku dominiralo vladarski i društveno nad ogromnim geografskim područjem.

              Na  Sl.4  nalazi se grad Visoko u središtu geografske karte Bosne i Hercegovine.. Sl.5 daje satelitski snimak Visočke doline koji je napravljen sa Google image , sa visine od 10000 stopa, koja je bogata sa rijekama, planinama i dolinama. Poslije zimske panorame na Sl.6 vidimo uzvišenje Visočicu okruženu olujnim oblacima, kako još reljefnije dominira okolinu. Nažalost, sav nekadašnji prahistorijski i historijski sjaj ovog slavnog visokog uzvišenja nestao je poslije osvajanje Bosne od strane turske vojske 1463. godine, kada je spaljen i grad Visoki na vrhu Visočice. Otada je taj gradski vrh bio pod stalnim djejstvom erozije prirodnih sila i ljudske nebrige, tako da u današnje vrijeme na njemu nije ostao ni kamen na kamenu, koji bi govorio zašto je to uzvišenje proglašeno nacionalnim spomenikom Bosne i hercegovine.To se vrlo slikovito vidi na Sl.7. Na avionskom snimku sa Sl. 8 Visoćica se i nadalje veličanstveno uzdiže nad gradom Visoko i svojom okolinom.

                 Smatramo da je sazrelo vrijeme u kulturnim i državnim krugovima Bosne i Hercegovine da se na djelu Visočica pretvori u nenadmašnji nacionalni spomenik državnosti, kulture i bitisanja bosansko-hercegovačkog društva. U tom smislu i ovaj istraživači Projekat treba da bude određeni doprinos u tom pravcu.  
B.-1/3  Prvi geoarheološki radovi u 2005. godini 
                                 Maj, juni i juli 2005, proveden je u pripremi i osiguravanju svih potrebnih dozvola i saglasnosti da se započne sa prvim sondažnim bušenjima na platou brda Visočica, koji je nazvan, i sada daleko poznat u svijetu,  kao „Bosanska piramida Sunca“.

                Polovinom avgusta 2005 započela je prva faza naučnog dokazivanja hipoteze, uz pomoć plićih istražnih bušenja sa vađenjem jezgra na platou piramide Sunca i većih sondažnih bunara. Ukupno je izbušeno 6 (šest) istražnih bušotina sa zbirnom dubinom od 40 m. Sa ovim bušenjima potvrđeno je da je ulazni plato najvjerojatnije popločan sa obrađenim pločama pješčara. To se vidjelo na samom početku ulaznog portala i na bušotinama B-5 i B-6, ali na različitim dubinama.

                 Dimenzije sondažnog bunara SB-1 bile su 2,00 x 9,00 m, sondažnog bunara SB-2 bile su 2,50 x 5,00 m, a sondažnog bunara SB-3 bile su 2,50 x 6,00 m. Kasnije se ovaj bunar proširio na 9,30 x 9,80 m. Kopalo se sa krampom i lopatom do dubine 2,40 m. Nikakvi stećci nisu pronađeni, kao što su neki arheolozi iz ranijeg perioda tvrdili da postoje.
                  Utvrđeno je niz anomalija u strukturi uzoraka iz bušotina, koje su ukazivale da  dobijena jezgra stjenovitog materijala, ne mogu prirodno pripadati ovom sedimentnom terenu. Između ostalih:

                  - U bušotini No 3. , na dubini od 2.10 m otkriven je uzorak „betonskog kamena“. Riječ je o kamenom bloku breče, sastavljenom od prirodnih materijala, od kojeg su građeni zidovi piramide.

                   - U bušotini No 4. na dubinama između 2,20 i 4,40 m, na više mjesta, u jezgru je utvrđen smeđi uglačani kamen. Glačanje u ovom slučaju moglo je biti samo djelo ljudske ruke.

                    Geolog Fondacije Nadžija Nukić  izvela je nekoliko zaključaka u svom Geološkom izvještaju, napravljenom po završetku radova na terenu 2005. godine (Izvještaj se nalazi na web stranici Fondacije: www.piramidasunca.ba ):

· Brdo Visočica u cjelini ima pravilan piramidalni  geometrijski oblik, izuzev erodiranog dijela na južnoj i zapadnoj strani piramide. Svi prirodni materijali na području Visočke doline pripadaju sedimentnim kastičnim stijenama, koje se nisu mogle taložiti u pravilnom geometrijskom obliku;

· Grubim otkopavanjem ukazale su se određene konture, za koje se može reći da posjeduju određenu geometriju. Čišćenjem otkrivenih blokova u sondažnim bunarima špartlom i metlicom, moglo se vidjeti da su blokovi slagani jedan na drugi, s tim da je onaj koji se nalazio iznad smaknut  prema unutra, ali su poredani kao cigle pri gradnji objekata; 

· Blokovi, koji su bili prekriveni mahovinom, bili su čitavi i neoštećeni. Takva dva bloka otkrivena su ispod sondažnog bunara, gdje se jasno vide njihove ravne strane i mjesto njihovog spajanja;

· Na lokaciji drugog sondažnog bunara konstatovana je pojava ploča od dolomita i pješčara, koje su pravilno raspoređene u istom nivou po cijeloj dužini sondažnog bunara. Na dubini 1,70 m izvađena je ploča pješčara na kojoj se jasno vide koncentrični krugovi.

B.-1/4  Pločasti kameni obruč piramidalnog oblika uzvišenja Visočica
Penjući se od lokacije sondažnog bunara SB-1 ka vrhu "Visočice" utvrđeno je da se nakon određene dužine penjanja pod istim konstantnim uglom dolazi na jedan zaravnjen plato, širine cca 2,5 m, da bi nakon toga ponovno bio uspon, pa opet plato i sve tako prema vrhu "Visočice". 

                   Idući od platoa Visočice na njenoj zapadnoj strani, koji se nalazi na koti cca +700,
prema usponu, humus zemlje do kamenitog tla smanjuje se postepeno od cca 0,5 m ka 0,2 m, što se moglo utvrditi probijanjem rudarskog štapa kroz zemlju, idući okolo vrha uzvišenja. Koliki je taj kameni obruč i kako je izgrađen, to tek treba utvrditi. Na takvom tlu može da raste samo sitno rijetko žbunje.
                  Grubim otkopavanjem (kramp i lopata) u sondažna dva bunara ukazale su se određene konture, za koje se može reći da imaju vidljivu geometriju. Čiščenjem blokova špartlom i metlicom utvrđeno je da su blokovi slagani jedan na drugi, s tim da je onaj koji se nalazio iznad smaknut prema unutra, ali su poredani kao cigle pri gradnji objekata.

	



 


                     Granice između blokova nisu jasno vidljive u smislu ravne površine, jer kameni sloj pod čestim promjenljivim uticajem mraza i atmosferilija blizu površine puca i raspada se. Pošto je sloj humusa jako male moćnosti nije u mogućnosti da zaštiti površinski kameniti sloj Interesantna je pojava da na blokovima koji su bili prekriveni mahovinom, kameni blok je čitav i neoštećen.  Takva dva bloka su otkrivena ispod sondažnog bunara SB-1, gdje su se jasno vidjele ravne strane ta dva bloka i mjesto njihovog spajanja.
                     Daljnjim detaljnijim čišćenjem spoja između dva bloka, na mjestu gdje je humus ušao dublje, otkriveno je da je taj blok ispod bio obrađen i bio ravne glatke površine.
                     Dimenzije otkrivenog dijela boka piramide bile su cca 2,00 x 12,0 m.

B.-1/5  Ploče na ulaznom platou Bosanske piramide Sunca

                    Prilikom prvih istražnih radova utvrđeno je da se na ovom dijelu ploče pješčara nalaze na samoj površini terena, odmah ispod sitne trave.  

                    Vjerovatno ne znajući o kakvom se objektu radi, vlasnik imanja na Platou je za svoje potrebe sa bagerom skinuo tanak sloj humusa i poravnao teren na ulazu u Plato. Sa humusom je otkrio kamene ploče, vadio ih i prebacivao na jednu gomilu. Iz razgovora sa vlasnikom dobijena je informacija da su kamene ploče od pješčara bile poredane jedna do druge, ali se ne sjeća, gdje je koja bila.

                     Vizuelno se može utvrditi da su ploče djelo ljudskih ruku, što znači iz bloka izvađene i izrezane u dimenzije, koje su nekim graditeljima bile potrebne.. Nažalost bager je većinu tih ploča polomio, ali one koje su ostale neoštećene pravilnih su ivica i iste debljine.

                     Ploče, koje su sačuvale svoj oblik, bilo bi potrebno na neki način zaštiti, ne od utjecaja atmosferilija, nego od mehaničkih oštećenja, tako da bi se u kasnijoj rekonstrukciji te ploče vratile na njihova prvobitna mjesta. Trebalo bi svaku ploču izmjeriti, (dužinu, širinu, debljinu) označiti i kompjuterski pokušati simulirati njihov raspored, ukoliko to vlasnik dozvoli i nastavi se istraživanje na zaštićenoj zoni.
B.-1/6  Satelitska radarska topografija visoke rezolucije

            otkrila je tri anomalije ispod površine zemlje

                   Vrlo ozbiljan, pionirski i kompleksan naučno-istraživačku poduhvat krajem 2005. godine izveli su američki geofizičari dr Amer Smailbegović/Sean Anklam u satelitskoj imaginaciji i radarskoj topografiji područja „Bosanske piramide Sunca“. Data je satelitska karta terena i topografska razmjera 1 : 5000, sa obje vrste topografskih projekcija (UTM/Geografska). Potrebne topografske podloge osigurao je Geodetski zavod u Sarajevu.                   Topografske karte 1 : 50000, koje su pripremljene za mirovne operacije u Bosni i Hercegovini i orto-rektificirane zračne snimke razlučivosti 0,8m, koji su snimani 1995, 1999, 2001 i 2003 inkorporirani su u finalnu terensku bazu sa nivoom preciznosti dp +/- 1m. Ovi podaci su iz javnog domena i dostupni istraživačkim institucijama.

Korišćeno je više satelitskih sistema i to:

· RADARSAT, satelitski sistem kanadske produkcije;

· Hyperion, američki (NASA) hiperspektralni satelitski sistem;

· LANDAT-ETM i ASTER, američki (NASA) sateliti namijenjeni za geološka

osmatranja, koji simultano snimaju teren u par talasnih dužina u vidljivom, infracrvenom i termalnom dijelu elektromagnetskog spektruma;

· Orbview/IKONOS/Quickbird, komercijalni osmatrački sateliti;  

· SHUTTLE RADAR TOPOGRAPHY MISSION (SRTM); projekt NASA uz

korišćenje Space Shuttle kao platformu za radarsku interferometriju.

                    Na osnovu ovakve savremene višedimenzionalne satelitske opreme i metoda, koje su autori koristili, oni su u svojoj Analizi napisali:

                   „ Koristeći digitalnu topografsku mrežu i orto-rektificiranu zračnu sliku, gdje svaki slikovni elemenat (piksel) sadrži geografske koordinate i nadmorske visine, napravljena je bazna podloga terena, na koju se lako dodaju informacije sa satelitskih sistema. Na ovu postojeću trodimenzionalnu mrežu prvo smo dodali satelitske snimke razlučivosti od 30m i smanjili uticaj vegetacijskog pokrivača (digitalno smo oduzeli sve što je nalik vegetaciji), što nam je dalo dobar pregled lokalne topografije., bez „omekšavajućeg“ utjecaja koju vegetacija  čini nad terenom. Na ovu mrežu smo dodali radarske podatke razlučivosti 10m. Radarski zrak 5,6m talasne dužine u stanju je probiti određeni nivo površine (barem par centimetara) u suhim vremenskim uslovima.

                   Radarski satelitski podaci, prikupljeni nad Bosnom i Hercegovinom, podudarali su se sa izrazito suhim avgustom i septembrom 2003, tako da su radarski podaci bili detaljniji nego što je očekivano. Analiza radarskih podataka pokazala je dvije izrazito ravne i trouglaste površine nad sjevernom i istočnom stranom Visočice, te zapadnom i južnom stranom Plješivice. Uočena je i treća slična anomalija (Sl.12), jugoistočno, odnosno južno od Visočice i Pljesivice, koja možda predstavlja treću piramidu. Sve tri strukture imaju jasno oblikovane strane i zaravnjene platoe na vrhu“.

               Na Sl. 11 prikazana je satelitska imaginacija i radarska topografija „Bosanske piramide Sunca“ pripremljena od dr Amera Smailbegovića / Sean Anklama iz decembra 2005.

Na njoj se vide jako istaknute dvije trouglaste strane i dvije druge djelimično erodirane. Osim ove dr Smailbegović je napravio više prekrasnih kolor fotografija od različitih satelita šireg regiona Visočke dolina, tako da je njegov stvaralački istraživački rad postao dobra osnova za ocjenu perspektivnosti istraživanja i dokazivanja fenomena bosanskih piramida.

B.-1/7  Satelitska analiza termalne inercije
            otkrila je četiri vještačke anomalije
                Satelitska analiza termalne inercije potvrdila je postojanje četiri kamene građevine ispod površine u Visočkoj dolini (Sl.12). Analizirani su javno dostupni podaci sa instrumentima ASTER na satelitu Terra, koji je u Zemljinoj orbiti od 1999. godine, kao vid kooperacije američke NASE i Japanske vlade. Izveden je nesumnjiv zaključak da su brda Visočica (Bosanska piramida Sunca), Plješivica (Bosanska piramida Mjeseca) i još dva uzvišenja jasne toplotne anomalije, koje se hlade brže od okoline, što se može očekivati od kolosalnih  vještačkih struktura (Sl.14). U njima su prisutni materijali manje gustoće, veće poroznosti, te unutrašnje šupljine i prolazi, što sve utiče na ubrzani gubitak topline. Indikativno je da su sve četiri strukture orijentirane prema stranama svijeta, što je karakteristika za gradnju piramida.

B.-1/8  Geodetska imaginacija „Bosanske piramide Sunca“

               Izvanredna trodimenzionalna topografska slika Bosanske piramide Sunca Envera Buze iz Geodetskog zavoda BiH (Sl.13), podudara se u svojoj osnovi sa trouglom Sjeverne strane piramide, date na satelitskoj imaginaciji dr Amera Smailbegovića (Sl.11 i Sl.14). Kao važnu novost, dr Smailbegović je došao, takođe, u svojim istraživanjima do zaključka o postojanju tri piramide, koje čine na površini u tlocrtu pravi jednakostranični trougao. Ovaj trougao, nezavisno od Semira Osmanagića i Amera Smailbegovića, izmjerili su stručnjaci službe Mjerništva općine Visoko i dokazali tačnost hipoteza Smailbegovića i Osmanagića u ovom pogledu. 

               Precizna topografska mreža za ovaj nacrt razmjere 1 : 1000 dobijena je od Envera Buze, ing.geod., iz Geodetskog Zavoda BiH. Njegova geodetska trodimenzionalna imaginacija, sastavljena od tačnih, satelitskih podataka (jps), djeluje istinski uvjerljivo za trougao Sjevernog zida piramide. To je bio  jedan od najvažnijih realnih dokaza o postojanju Bosanske piramide Sunca, prije dokaza koji su došli sa otkopavanja mnogobrojnih sondi.

               Sve ovo začuđujuće djeluje u pogledu matematičkih i drugih znanja o planetarnom prostoru starih graditelja piramida.

B.-1/9  Bosanska dolina vjerovatno sa pet piramida ?

              U vrijeme prvih žestokih rasprava protiv hipoteze Semira Osmanagića, krajem 2005. godine, oponenti su iznijeli javno paušalno gledište da takvih brda kao Visočica ima na hiljade u Bosni i Hercegovini. To je ponukalo dr Amera Smailbegovića iz kompanije SPECTIR USA da formulira kompjuterski program sa nekoliko kriterija, koje treba da ispune sva brda na isti način, koja se pretražuju, ako su brda potencijalne piramida. Satelitskim pretraživanjem nekoliko hiljada brda u Bosni i Hercegovini kompjuterski program satelita LANDSAT izbacio je, kao rezultat, svega devet (9) brda u Bosni i Hercegovini, koja bi mogla da budu piramide. Među njima pet takvih brda nalazi se u Visočkoj dolini, odnosno u Bosanskoj dolini piramida. Na Sl.16 dat je topografski  razmještaj tih brda u Visočkoj dolini, a na Sl.15 satelitska imaginacija nekih od njihovih uzvišenja, na čelu sa piramidom Sunca kao najvisočijoj i najrespektabilnijoj. Prema toj analizi, tih pet potencijalnih piramidalnih uzvišenja su

                *  Visočica – Bosanska piramida Sunca

                *  Plješivica – Bosanska piramida Mjeseca

                *  Bučki gaj -  Piramida bosanskog zmaja

                *  Krstac – Hram Zemlje

                *  Čemerac – Piramida ljubavi  

B.- 1/10 Petogodišnji i jednogodišnji programi razvoja

                Na osnovu hipoteze, koja se počinje dokazivati sa terenskim radovima u „Bosanskoj dolini piramida, zatim fizički utvrđenih geoloških anomalija ispod površine zemlje i naročito satelitskim snimanjima iznad zemlje, u zimskom periodu 2005/2006 izvršene su obimne pripreme za nastavak istraživačkih aktivnosti za 2006. godinu. Formirana je i registrirana na državnom nivou za područje čitave Bosne i Hercegovine Fondacija Arheološki Park „Bosanska piramida Sunca“ (skraćeno. Fondacija AP BPS), kao neprofitna, nevladina i nepolitička organizacija za otkrivanje i zaštitu kulturnog nasljeđa., sada, u prvom redu otkrivanje piramidalnog kompleksa u Visočkoj dolini.

                 Među svojim prvim koracima Fondacija AP BPS je usvojila svoj Prvi petogodišnji plan (I), a zatim razradila i prihvatila Program geološko-arheoloških istražnih radova na brdu Visočica „ Bosanska piramida Sunca“ u Visokom (II).

B.-1/11 Prvi petogodišnji plan

                 U Petogodišnjem planu istraživanja za period 01.01. 2006 – 31.12. 2010. opisani su hipoteza o piramidama, ko je investitor, izvor finansiranja, status Fondacije i faze istraživačke djelatnosti za 2006, 2007, 2008, 2009 i 2010. godine.

                   Medju najvažnije zadatke za 2006. godinu predvidjeno je: obaviti zakonske i organizacione pripreme, formirati tri projektna tima koji će započeti proces ekskavacije i restauracije:

a) monumentalnog popločanog platoa na četiri sekcije 20 metara x 40 metara;

b) zidova piramide na šest sekcija sa sve četiri strane svijeta u širini 20 metara x 50 metara;

c) mapiranje podzemnog kompleksa tunela i prostorija.

Petogodišnji plan istraživanja može se u cjelini pročitati na web stranici Fondacije AP BPS: www.piramidasunca.ba 

B.-1/12  Prvi jednogodišnji plan istraživanja

                   Program geološko-arheoloških istražnih radova na brdu Visočica „Bosanska piramida Sunca“ u Visokom izradila je grupa autora:

· Nadžija Nukić, dipl.ing. geologije, Sarajevo, BiH

· Sead Pilav, dipl. arheolog, Jonkoping, Švedska

· Silvana Čobanov, dipl. arheolog, Sarajevo, BiH

                   Ovaj Program su odobrili:

· Mirzet Omanović, dipl.ing. geodezije, Visoko, BiH

· Dr. sci. Stjepan Ćorić, Austrijsko Geološko Društvo, Beč, Austrija

· Dr. sci. Sead Spužić, South Australian University, Athelstone, Australia

· Ibrica Repisti, dipl. ing. geologije, Kotor,Crna Gora

                    U sadržaju Programa navedeni su: Cilj istraživanja; Prikaz i analiza rezultata ranijih istraživanja i zaključaka o stepenu istraženosti terena; Bitni problemi koje istraživanje treba riješiti; Koncepcija i metodologija istraživanja; Vrste i obim istražnih radova; Predmjer istraživanja i ispitivanja; Mjere higijensko-tehničke zaštite pri izvođenju istražnih radova; Rezime sa zaključnom ocjenom. U prilogu je data Situacija područja sa projektovanim istražnim radovima.

                    Cilj istraživanja definiran je samo u jednoj rečenici: Program istraživanja ima za cilj da se definiše način gradnje samog objekta (piramida tunela)

                    Ovim Programom predviđeno je da se izvedu sljedeći istražni radovi:

1. Istražno bušenje;

2. Ručni iskop sondažnih bunara;

3. Mineraloško-petrografska i paleontološka ispitivanja na uzorcima stijena;

4. Speleološka ispitivanja;

5. Arheološka ispitivanja

                   U ovom programu nisu bila uključena dva veoma važna sadržaja, koja su obavljena van Programa, a to su: 

-   rad u tunelu Ravne, sa njegovim topografskim mapiranjem, prospekcijom i 

    otkrivanjem neizmjerno vrijednih arheoloških artifakata (nap.: ovaj rad je bio planiran u

    Petogodišnjem programu razvoja)

-   primjena geofizičkih mjerenja, posebno sa najsavremenijim evropskim georadarom LGA  

    Bautechnik iz Nuernberga Njemačka. 

                   U ovom Programu su bila uključena speleološka ispitivanja, koja su se pokazala kao potpuno suvišna za tunele i nisu izvršena. Nisu vršena ni paleontološka ispitivanja, a planirana mineraloško-petrografska ispitivanja uzoraka sa bušotina uopće nisu vršena, iako su trebala da se provedu, zajedno sa nekim drugim fizičko-mehaničkim i hemijskim parametrima ispitivanja uzoraka stijena. Očekivalo se završavanje planiranih bušenja. Sada su ti uzorci od odgovornog geologa dr Enesa Ramovića pripremljeni za laboratorijska ispitivanja.

                   Van Programa su obavljenja određena namjenska ispitivanja na nekoliko uzoraka, uzetih sa otkopanih kamenih blokova i ploča, koja su dala izvanredno korisne rezultate (Izvještaj Građevinskog instituta Tuzla: www.piramidasunca.ba )

                    Isto tako, van Programa su izvršena vrlo korisna agropedološka ispitivanja tla od strane Federalnog zavoda za agropedologiju, kako bi se utvrdio proces geneze kod nastajanja zemljišta, odnosno dokazala autentičnost njihovog nastanka na licu mjesta „in situ“. (Izvještaj
Fed. Zav. Za Agropedologiju: www.piramidasunca.ba) 
                    Iskustvo ovog prvog programiranja delikatnih istraživanja potpuno nepoznatog piramidalnog kompleksa, bilo je prava škola za one koji su željni novog znanja i potrebe da se u daljem programiranju školski pristup upotpunjava  sa novim otkrićima.                    
                    Pravac glavnog usmjeravanja u istraživanju, na otkopavanje mnogobrojnih sondi na Bosanskoj piramidi Sunca i piramidi Mjeseca, pokazao se u dosadašnjoj površinskoj  fazi dragocjenim i nezamjenljivim. Na tom planu postignuti su izvanredni rezultati. Zato ćemo ovu oblast Programa posebno obraditi u ovom poglavlju, dok ćemo radove na geofizičkom snimanju tretirati u poglavlju zajedno sa Projektiranjem radova za narednu godinu. 

B.-1/13  Geomorfologija i hidrologija terena

                     Na području istražnog prostora Bosanske piramide Sunca u prošloj godini nisu završeni nikakvi geološki, niti hidrološki izvještaji o terenskim istraživanjima. U toku je izrada prvog sistematskog geološkog izvještaja, kojeg priprema dr ing. geol. Enes Ramovć, direktor firme GEO-ETA d.o.o. Sarajevo.

                     Na osnovu vizuelnog promatranja terena, te na osnovu Osnovne geološke karte (list Sarajevo, R = 1: 100000) i prospekcije terena bivšeg odgovornog geologa Nadžije Nukić mogu se istaći neke karakteristike iz domena geološke građe, hidrologije i inžinjerske geologije:

                     Razmatrano istražno područje prema Osnovnoj geološkoj karti pripada kenozoiku, predstavljeno neogenim naslagama. Neogeni slatkovodni sedimenti su očuvani i predstavljeni miocenskim sedimentima. Miocenski sedimenti uglavnom su predstavljeni konglomeratima, pješčarima, glinama, laporima, laporovitim krečnjacima, pjeskovima i ugljem. Transgresivno, preko ovih pješčara i konglomerata leže laporci i gline.

                     Pješčari, kvarcni pješčari, konglomerati, verfenske naslage crvenih pješčara, miocenske breče, konglomerati i pješčari pripadaju kategoriji vodonepropusnih hidrogeoloških izolatora, koji strukturnim položajem imaju funkciju hidrogeoloških podinskih i bočnih barijera . To su tereni bez vodonosnika, ili sa mogućim lokalnim vodonosnicima izrazito male izdašnosti i pukotinske poroznosti. U njima nema značajnijih izvora, iako obiluju procjednim i infiltracijskim vodama, koje se ocjeđuju duž kontakta suptrat-pokrivač u vidu niza malih postojanih izvora, čija izdašnost ne prelazi litarske količine. Ipak, njima se obavlja obogaćenje riječnih tokova, što ukazuje na pozitivnu hidrogeološku ulogu ovih stijena.

                      Istraživano podruje izgrađuju stijenske mase, koje prema inžinjersko-geološkim karakteristikama spadaju u grupu slabo okamenjenih klastičnih stijena, sa karbonatnim i glinovitim vezivom, kojoj pripadaju miocenske naslage pješčara, glina, laporaca, konglomerata i alevrolita. Ovaj inžinjersko-geološki kompleks odlikuje različit stepen čvrstine (mala, srednja, velika) i postojanost. Često je jako izražena anizotropnost u pogledu vrste cementa i strukturno-tektonskih karakteristika.

B.-1/14   Ručni iskop sondi u 2006. godini

                     Na slikama 21, 22, 23 i 24 prikazane su lokacije aktivnih sondi, na piramidi Sunca, piramidi Mjeseca i platou piramide Mjeseca, koje su konzervirane za nastupajući zimski period. Ukupno je rađeno na 17 sondi na piramidi Sunca u prvom polugodištu 2006 i 20 sondi u drugom polugodištu na piramidi Mjeseca. Sonde su u početku iskopavanja bile dimenzija cca 2,5 m x 5,0 m, da bi se širile, ukoliko bi se naišlo na kamene ploče, ili velike kamene blokove. Tako se sonda No 4A, na piramidi Sunca, proširila na 5,0 m po pružanju i 20 m po padu piramide, otkrivši divnu uglačanu betoniranu površinu. Na piramidi Mjeseca sonda     No 1, širila se od početnih nekoliko metara, na oko 85m dužine, otkrivajući više stepenica sa različitim debljinama i dimenzijama izrezanih kamenih pravougaonika.

                      Već nakon tri dana od početka iskopavanja sondi na piramidi Sunca, 17. aprila 2006., otkriveni su prvi kameni blokovi na sondi S-4A (Sl. 25), koji pripadaju Sjevernoj strani zida Piramide. Na slici 26. pokazana je velika i debela, precizno izrezana, pravougaona, kamena ploča od pješčara, izvađena istoga dana na toj lokaciji. To su bili prvi opipljivi fizički dokazi o tačnosti hipoteze Semira Osmanagića, da je brdo Visočica ogromna kamena struktura piramidalnog oblika i da sa pravom nosi ime piramida Sunca. Dalja iskopavanja su bila sve uzbudljivija i brojnija. Ona su, u narednih šest mjeseci, na svjetlo dana izbacila na površinu zemlje stotine takvih nepobitnih dokaza.

                        Pet dana poslije, došlo se do otkrića, famoznih po dimenzijama i težinama, gigantskih, megalit kamenih blokova od marinske/jezerske breče, opet precizno odrezanih i sastavljenih u obliku pravougaonika. (Sl. 27). Oni su bili 10 do 15 tona težine. Odmah se postavilo fundamentalno pitanje: odakle su i kako transportirani na ovu lokaciju, praveći kameni zid piramide ? 

                         Odgovor je došao ubrzo. 
B.-1/15  „ Izliveni betonski blokovi“ na Piramidi Sunca

                          Na poziv Fondacije AP BPS egipatska vlada poslala je svog uglednog istraživača, doktora geoloških nauka, odgovornog za istraživanje materijala od kojih su sagrađene čuvene egipatske piramide u Gizi, među njima i najviša na svijetu, Keopsova piramida. To je bio dr Ali A, Barakat iz EMRA-e, Cairo (The Egyptian Mineral Resource Authority), koji je proveo dva mjeseca (maj, juni 2006) na proučavanju čitavog istražnog područja „Bosanske doline piramida“

                         Na Sl. 28 vidi se dr Ali A. Barakat kako promatra najveći otkriveni blok od breče na sondi 4B, na piramidi Sunca. Odmah čim je došao sa puta, krenuo je u zoru 28. aprila 2006., u pratnji prof. dr Murisa Osmanagića, na piramidu Sunca. Poslije pažljivog razgledanja sa svih strana i kuckanja njegovih površina sa svojim malim čekićem, on je tiho rekao. 

           „Ovo su izliveni betonski blokovi, slični onima na egipatskim piramidama u Gizi“ 

                          U novembru 2006. je ova, kao i druge sonde na piramidama Sunca i Mjeseca konzervirane za zimski period. Na Sl. 29 pokazana je jedna takva sonda No 4C. Na drugoj sondi 100 m po pružanju od nje S-12, na kojoj su otkrivene duboke pukotine sa raskršćem pod zemljom, primjenjena je zaštita sa drvenim potkrovljem i debelim polivinilom, koji sondu zatvara sa svih strana. Ona je jako značajna za dalja istraživanja. Zato je primjenjen takav kompletan i nepropustan sistem zaštite. Sličan sistem zaštite primjenjen je i iznad šahta na platou Piramide Mjeseca, koji je prikazan na Sl.30  

B.-1/16  Laboratorijska ispitivanja pritisne čvrstoće uzoraka blokova

               u laboratoriji Građevinskog instituta Tuzla 

                         Na Sl.27 pokazana je otkopana i cementirana breča u betonu, svega 0,80 m ispod površine zemlje na koti sonde S-5a, koja ima nadmorsku visinu od +560 m. Vidljiv je debeo, raspucao blok breče, koji je iznutra jako dobro cementiran sa nekom nama nepoznatom vezivnom masom. I to je važana zadatak da se istraži. Ispod Sl.25 data je Sl.28, koja prikazuje svod tunela Ravne od krupne breče, na 50 m od ulaza. Sav tunel je izrađen od krupnije i sitnije breče, na momente tvrde, ako je bio vlažan predio, a najvećim dijelom ta je breča trošna, nije tvrda i dosta dobro se kopa sa običnom krampom. Na taj način je izrađen čitav tunel u prahistorijsko vrijeme bez miniranja. Prvih 100 metara tunela projektiran je da se proširi sa 1,2 x 1,4 m u prosjeku, na 2,0 x 2,0 m, kako bi se kroz njega moglo prolaziti bez saginjanja radi posjete turista. Na kraju tog dijela tunela, nalazi se jedan veliki kameni, tvrdi, megalit blok sa urezanim nepoznatim znakovima i simbolima. Druga dva još veća kamena megalita od pješčara sa drukčijim brojnim nepoznatim znakovima i simbolima nalze se na 260 i 290 m od ulaza u tunel. Oni su bili potpuno pod ležećim naslagama breče i pažljivo su otkopani da se mogu dati na uvid javnosti.

                         Ovo poređenje dvije iste vrste breče, jedna u kamenim blokovima na Visočici, koja je vrlo tvrda, otkopana blizu površine i druga u dubini tunela Ravne 18,0 m ispod površine i na nižoj nadmorskoj visini za 337 metara (kota +428 m), koja je vrlo trošna, daje se da se postavi pitanje: 

                          Da li je priroda mogla da nataloži od iste vrste breče, ali sa  mnogo puta jačom razlikom u pritisnoj čvrstoći dvije breče i to da je mnogo tvrđa ona, koja nije nosila skoro nikakvo opterećenje, izuzev jednom metra debljine zemlje – trošnog laganog humusa.

                          Odgovor može biti samo negativan.

                          Jedino realno rješenje je da su megalitni pravougaoni blokovi breče na sondi S-4c pripravljeni ljudskim rukama i visokim tehnološkim znanjem i izliveni na licu mjesta u vidu jako dobrog prahistorijskog betona. 

                          To je, sa svoje strane, potvrda gledišta dr. Aly A. Barakata, koje je izložio već na početku svoje plodonosne posjete i studija na Bosanskoj piramidi Sunca prošle godine. Takav isti zaključak izveli su istraživači Građevinskog instituta Tuzla ispitujući uzorke breče sa ove lokacije.

                         Impresioniran onim što je vidio na otkrivenim sondama piramida, ugledni političar, biznismen i stručnjak gospodin Selim Bešlagić je benevolentno ponudio da Građevinski  institut iz Tuzle u svojoj laboratoriji ispita fizičko-hemijska, geomehanička i 
Građevinski institut Tuzla[image: image2.emf]
građevinska svojstva na uzorcima megalit breča sa piramide Sunca, kamenih ploča pješčara sa piramide Mjeseca i vezivne smjese na spojevima kamenih blokova i ploča.

                        Uzeto je sedam uzoraka sa obje piramide. Izvršene su analize vezivnog materijala i geomehanička ispitivanja čvrstoče na pritisak kamenih blokova i breča. Prilikom uzimanja uzoraka izvršena su terenska ispitivanja čvrstoće na pritisak, pomoću sklerometra.

                        Vrijednosti ispitivanja čvrstoće na pritisak pješčara putem  sklerometra na piramidi Mjeseca iznose u rasponu 23,5 Mpa do 44,91 Mpa, zavisno od toga na kojoj su etaži uzimani uzorci.

                        Na piramidi Sunca, srednja vrijednost čvrstoće na pritisak putem sklerometra na sondi S-4a iznosila je 26,56 Mpa, a na sondi S-5b bila je 25,95

                        Rezultati laboratorijskog ispitivanja uzoraka pokazuju da je čvrstoća na pritisak uzorka 2258, uzetog sa sonde S-4c bila sa prosječnom vrijednošću od 42,45 Mpa i prosječnom zapreminskom masom od 26,8 kN/m3 . Ove vrijednosti odgovaraju izuzetno čvrstom građevinskom materijalu i podlozi za gradnju objekata. Od krupno klastičnih stijena najpovoljnija svojstva imaju konglomerati i breče, mada njihova svojstva zavise od karakteristika cementa i detritusa.

                        Na piramidi Mjeseca, srednja vrijednost čvrstoće na pritisak putem laboratorijskih ispitivanja uzoraka 2254 -1 i 2, uzetih sa sonde SM -1 – I etaža (ploče pješčara sa reljefom), iznosila je 64,44 MPA i prosječnom zapreminskom masom od 26,06 kN/m3 , što karakteriše stijenske materijale izuzetnih geo-mehaničkih karakteristika. Po evropskim standardima ova čvrstoća pripada betonu sa najjačom čvrstoćom, poznatim pod brojem      MB 60, koji se u građevinarstvu naziva „čeliko-beton“ i ne nalazi se u prirodi. To je, opet, sjajna potvrda da su veliki kameni blokovi izlivani kao beton na licu mjesta i tako ugrađivani u zidove piramida.

                      U posebnoj tabeli u okviru ove tačke daju se najvažniji rezultati pritisne čvrstoće ispitanih uzoraka sa piramida Sunca i Mjeseca u laboratoriji Građevinskog instituta, dok se potpuni izvještaj o ovim ispitivanjima može naći na web stranici Fondacije Ap BPS www.piramidasunca,ba 

B.-1/17   Ispitivanje vezivne mase kamenih blokova i ploča BPS

               u laboratoriji Građevinskog instituta Tuzla

                      Najveću čvrstoću imaju kvarcni pješčari sa silicijskim i gvožđevitim cementom, kao i pješčari sa regenerisanim cementom. Vezivni materijal sa kamenih blokova Visočice ima sadržaj silicijskog oksida (SiO2 ) 29,65 procenata, ili skoro trećinu, a CaO približno. Postoje razlike među uzorcima.

                      Homogeni materijal, koji međusobno povezuje fragmente je karbonatnog sastava. Cement se javlja ne samo na kontaktu zrna, nego ispunjava prostor između zrna (tkz. Cement u porama. U izvjesnom procentu, pored mikritskog karbonatnog matriksa cement sadrži i limonit, koji stijeni daje žućkasti do smeđu boju. Na Sl.29 dat je dijagram prosijavanja za malter.

                      Terenska ispitivanja vezivnog materijala sa razblaženom HCL (hlorovodik) kiselinom pokazala su da uzorci pješčara i konglomeratne breče dugo i jako šume, što pokazuje na prisustvo kalcijum karbonata (CaCO3). Titracijom u laboratoriji uzorka sa sonde SM-8 na Piramidi Mjeseca utvrđeno je prisustvo kalcijum karbonata od 76,77%. Približno isti sadržaj kalcijum karbonata utvrđen je na uzorcima vezivnog materijala na Piramidi Sunca i na brdu Toprakalia, Gornje Vratnice. To je važno fizičko svjedočanstvo da su stari graditelji piramida u Visočkoj dolini bili isti na čitavom području istraživane Bosanske doline piramida !              

                       Potpuni izvještaj o ispitivanjima uzoraka na terenu i u laboratoriji Građevinskog instituta Tuzla u ovom pogledu može se naći na web stranici Fondacije www.piramidasunca.ba 

B.-1/18   Laboratorijska ispitivanja pritisne čvrstoće uzoraka BPS i BPM

               u LGA Bautechnik GmbH Nuernberg, Germany

                     U januaru i februaru 2007. izvršeno je ispitivanje osam (8) uzoraka, uzetih sa megalit bloka Sonde S-4c Bosanske piramide Sunca  i kamenih ploča od pješčara  sa Sondi S-19 i S-20 Piramide Mjeseca, kod specijalizirane njemačke firme LGA Bautechnik GmbH, Nuernberg, Germany. Izgled prekrasnog uzorka breče sa sonde S-4c dat je na Sl.26

Ispitivanje čvrstoće na pritisak:

Mehaničke karakteristike 2 uzorka

UZORAK V-B4 1 probe: 
1)Probe: Sonda S-4c, 

Bosanska piramida Sunca
d=5,01cm h=5,02cm)
EA1,0 N/mm²/sec
F=96,9 KN
A=19,7cm²
qu=49,2MN/m²
mf=266,3g


UZORAK P-20x2 1proba

Sonda S-20, Piramida Mjeseca
d=5.0cm h=5.31cm
EA1,0 N/mm²/sec
F=96,8 KN
A=19,63cm²
qu=49,3MN/m²
mf=265,4g

                     Ono što je fascinantno kod oba uzorka, uzeta sa dvije različite lokacije – sonda S-4c je sa Bosanske piramide Sunca (impresivan uzorak Sl.26), a sonda S-20 sa piramide Mjeseca, je potpuno ista veličina  pritisne čvrstoće, koja iznosi  qu = 49,2 - 49,3  (MN/m2 ). Rezultat je utoliko začuđujući, što su oba materijala geološki potpuno različita. Prvi je sastavljen od krupnozrne breče, a drugi je sastavljen od sitnozrnog pješčara. Da li je moguće da tako nešto priroda napravi?

                    Odgovor, možda, dobijamo od druge vrste laboratorijskog ispitivanja, putem elektronskog mikroskopa, iste firme.

B.-1/19   Njemačke EDX analize uzoraka sa elektronskim mikroskopom

               U laboratorijama LGA Bautechnik GmbH, Nuernberg, Germany.

                     Na Sl.31, 32, 33, 34 i 35 prikazani su rezultati laboratorijskog ispitivanja sa elektronskim raster mikroskopom i roentgenskom mikroanalizom (EDX) u LGA laboratoriji u Nuernbergu, na pet uzoraka uzetih sa Bosanske piramide Sunca  - sonda S-4c, data na Sl.24, 25 i 26 i sa Bosanske piramide Mjeseca sa sondi S-19, S-20, kao i jezgra bušotine B-3 sa dubine, +157 m.

                    Najvažniji rezultat ove analize jeste da je utvrđeno isto vezivno sredstvo između krupnih zrna oblutaka breče sa sonde S-4c i sitnozrnih pješčara sa sonde S-20. Ovaj posljednji uzorak pješčara ima visok sadržaj željeza. Da li je pronalaženje istog vezivnog sredstva kod sitnozrnog pješčara sa željezom i kod krupnozrne breče na dvije udaljene lokacije razlog da se postigao isti visok rezultat u čvrstoći na pritisak kod oba uzorka?. 

                 U svakom slučaju ovo je dobra orijentacija za dalje istraživanje ovog bitnog pitanja. Treba napomenuti da su rezultati laboratorijskih ispitivanja uzoraka, kao i vezivnog sredstva, uzetih sa Bosanske piramide Sunca i Mjeseca u obadve laboratorije, u Tuzli i u Nuernbergu skoro potpuno isti. Jedino je čvrstoća na pritisak kod uzorka breče u LGA laboratoriji u Nuernbergu dala za cca 15%  veću vrijednost nego u GIT Tuzla. A to opet potvrđuje još bolje zaključak Građevinskog instituta Tuzla da se radi o građevinskom materijalu najvišeg kvaliteta.

B.-1/20  Karakteristike sonde S-5, BPS

                   Ovo je jedna od najatraktivnijih i najproduktivnijih sondi na Bosanskoj piramidi Sunca. Nalazi se na sjevernoj strani Visočice, sa podnožjem sonde na istom nivou kao i sonda S-4 i to je prva njena susjedna sonda, udaljena od S-4a cca 80 m, s tim da je daleko veća po usponu od kvadranata sonde S-4. Dimenzije nije bilo moguće definirati tokom rada, jer je stalno proširivana.Debljina humusnog sloja po kvadrantima je varijabilna, između 0,6 do 1,2 metra, koji se lahko kopao. Ispod njega su otkriveni veliki i debeli blokovi breče i konglomerata. Na detaljima sa Sl. 36 vide se moćni dijelovi tih blokova, gdje im debljina prelazi preko pola metra. Na Sl.37, na početku iste sonde, koja je lijepo ograđena, kao i druge sonde, dio površine bloka od breče je poremećen, tu je debljina humusa tek pola metra, pa je bio jače povrgnut eroziji atmosferilija i drugim geolo,škim uticajima, a drugi još veći  izgleda cjelovit oko 20 m2. Ako je debeo 0,5 m, teži desetine tona. 

                   Na Sl. 38, kratkom debelom strelicom u koloru pokazana je tanka vijugava nit vezivne linije, po kojoj su se dva jaka betonska bloka od breće razdvojila oko 15 cm.. Na tom mjestu mjerna letva pokazuje da je debljina blokova preko 0,7 m. 

                   Bilo bi veoma važno na jednom od tih mjesta putem dubinske sonde utvrditi stvarnu moćnost tih betonskih blokova od krečaste breče. 

                   Mi smo navikli da se svi elementi u građevinskim konstrukcijama prave u geometrijski pravim linijama. A ovdje imamo prisutne krivolinijske veze između blokova. Da li su to, onda, stvarno vještačke veze među ogromnim blokovima, ili ih je priroda takve napravila? Ako bolje cjelovito inžinjerski razmislimo, doći čemo do zaključka da krivudave vezivne linije u ovakvim slučajevima, kod nepredvidljivih različitim pomjeranja, pod raznim uglovima od strane geoloških uticajama, daju mnogo snažniji otpor pomjeranju blokova u bilo kojem pravcu, nego na spojevimsa pravih linija. Na tom području, izgleda, da su graditelji piramida postigli veće savršenstvo od današnjih graditelja monumentalnih zdanja. I to je opet jedan tehnološko-statički zadatak za izučavanje, ane arheološki. Zato multidisciplinarnost u ovom Programu igra dalekosežnu ulogu

                    Na Sl.40 vidimo dr.Aly A Barakata kako observira veoma koncentrirano komadić kamena. Upravo taj komadić on je jedva otkinuo svojim čekićem između dva spoja blokova breće, što govori o njegovoj izuzetno jakoj vezi sa brečom. On je prof. dr Murisu Osmanagiću objasnio da su upravo egipatski stručnjaci utvrdili da se ovakva ovakva vezivna masa među blokovima koristila za izgradnju hramova i piramida u Gizi.

                    Na Sl.41 dvoje malene djece iz Sarajevskih vrtića, Matea i Toni sjede razdragani na ogromnoj betoniranoj ploči od breče, na sondi S-5b,a na Sl.42 pokazan je najveći krak te sonde, sa svojom oznakom sonde na SL.43. U kvadrantu C površina sonde iznosi 13,20 x 9,40 kvadratnih metara. 

                    U južnom profilu ove sonde, u sloju humusa uočeno je prisustvo fragmenata keramike, koji su van bilo kakvog konteksta, dislocirani, pretežu se kroz sve otkopne slojeve debljine 2-3 cm, uz prisustvo difuzno raspršenih tragova gorjele zemlje i organske materije biljnog porijekla. Fragmenti su crne i crvene boje, nagorjeli, poliranih zidova, većimdijelom atipični, srednje debelih zidova, finije fakture, bez ornameneta, dobro pečeni; nađena su i dva fragmenta, profiliranih oboda, razgrnutih od različitih posuda, kao i jedan fragment ravnog dna posude. 

B.-1/21   Sonda S-1 na platou Visočice

                     Dimenzije sonde su 21 x 16,4 m. Data je na Sl.44. Sonda je umrežena u kvadrante u dva redaAI-4 i BI-4. Radovi su krenuli iz kvadranta B2. Na prijelazu kvadranata A2-A3 i B2-B3 prisutan je diskontinuitet pješčara, što upućuje na zaključak da jeto bilo mjesto eksploatacije p sa čime su se složili svi stručnjaci geolozi i arheolozi, koji su posjetili sondu. U kvadrantu B2, na izmjerenoj koti 689,57, na dubini od 40 cm od površine zemljišta, nalazi se vatrište manjih dimenzija oko 20 x 40 cm s tragovima gorenjaorganske materije i sam stijene na šta upućuje crvenkasta boja pješčara. Uzorci su predati Zavičajnom muzeju u Visokom 25. juna, a na C-14 analizu uzorak je odnio prof. Dario Andreta. Ovaj uzorak je uzeo profesor Andretta iz muzeja uz prisustvo kustosice Habibe Efendire-Čehić, Nađe Nukić i Silvane Čobanov, a 05. avgusta arheolog Aleksandra Andjelković predala je uzorak prof. Naimu Afganu u Beograd, koji će ga proslijediti na Institut u Arizoni na datiranje akceleratorskom masenom spektrometrijom. Registrirani su i fotografisani ulomci životinjskih kostiju iz kvadranta B2 i predati Zavičajnom muzeju.. Forezničari iz Tuzle su potvrdili da su kosti životinjskog porijekla, osim jedne koja je ostala suspektna.. Opisani sadržaj sonde otkriven je ispod vrlo tankog sloja humusa, izuzev kvadranta B1, gdje je bio nešto dublji. Radovi su završeni 27.juna 2006.

B.-1/22   Arheološka prospekcija terena

                    Prospekcija terena kroz sektore I i II na južnoj strani uzvišenja Visočica trajala je u periodu 20-27 avgust 2006. Prospekciju su vodili arheolozi Viktor Aćimović i Zakarya N. BenBadhann. Dobijena je manja količina fragmenata, vjerovatno srednjovjekovne keramike i malter

B.1/23  Geofizička mjerenja Instituta za geofiziku Beograd

                                                 U periodu od 11. oktobra do 14. oktobra 2006. godine ekipa Departmana za geofiziku Rudarsko-Geološkog fakulteta Univerziteta u Beogradu od 6 članova, na čelu sa 

dr sci. Dejanom Vučkovićem, dipl.ing. odgovornim projektantom, obavila je geofizička ispitivanja u okolini Visokog, na lokalitetima Visočica (Piramida Sunca) i Vratnica, sa ciljem da se utvrdi mogućnost definisanja podzemnih prostora. 

                  U zoni Visočice izvedena su ispitivanja seizmometrijskom metodom, postupcima seizmometrijske refrakcije, refleksije i mikrotremorskog profilisanja, kao i elektromagnetometrijskom metodom, postupkom georadarskog skeniranja. Ova vrsta georadara omogućava prodiranje radarskih zraka u prosjeku do 2,0 m ispod površine zemlje, a seizmika do 100m dubine.

                  U zoni Visočice izvedena su geofizička ispitivanja primjenom više metoda. Seizmometrijskom metodom, postupkom mikrotremorskog profilisanja izvedeno je profilisanje duž pada sjeverne strane Visočice i ovi podaci vezani su za pojave većeg veličinskog područja.(100.000 m2 ). Postupkom seizmometrijske refrakcije i seizmometrijske refleksije izvedeno je profilisanje na mikrolokaciji Kapija. Elektromagnetometrijska metoda primjenjena je u domenima mikrolokacija Plato Sonda 1, Sonda 4, Sonda 5B, Sonda 5C, Sonda 11, Sonda 12, Brid Sonda 17 i Kapija, a primjenjen je postupak i georadarskog skeniranja za pliće dubine.

                  Finalni izvještaj Instituta završen je 29. novembra 2006. i dostavljen početkom decembra 2006. Na osnovu revizije Finalnog izvještaja, izvršenog u Sarajevu 09. decembra 2006. i zahtjeva Investitora za ozbiljnijom dopunom tog Izvještaja, Izvođač je sačinio Aneks Izvještaju i dostavio ga Investitoru krajem decembra 2006.

                  U zoni Vratnice izvedena su ispitivanja seizmometrijskom metodom, postupcima seizmometrijske refrakcije i refleksije. Na Sl.42 prikazano je seizmometrijsko mjerenje refrakcije na brdu Toprakalija, Gornja Vratnica. Na displeju kompjutera na terenu se vidi samo dijagram pomjeranja trouglova, dok se sva obrada i tumačenje tih dijagrama vršilo u Institutu Beogradu. Na Sl.43 prikazan je,  na naš zahtjev, dopunjeni integrisani model mikrolokacije Gornje Vratnice. Tu se vide zone poremećaja. Kasnijim istraživanjima treba razjasniti karakter tih zona.

                 Interpretacija reflektivnog postupka na lokalitetu Vratnica izvedena je do dubine od 77 m u zoni geofona 1, odnosno do dubine od 50 m, u zoni geofona 24.

                 Detekcija manjih prostorija na većoj dubini bila bi moguća samo primjenom visokorezolutivne 3D seizmometrijske refleksije. U tom smislu minimalni obim radova zahtjevao bi izvođenje 8 seizmometrijskih profila postupkom reflkesije i to 5 međusobno paralelnih i 3 koja su upravna nanjih. Za realizaciju terenskih radova neophodno je 8 radnih dana, aizvođenje interpretacije i izrada izvještajala trajala bi 60 dana. Terenski radovi zahtijevaju angažovanje 4 inžinjera uz pomoć 2 radnika.  U slučaju pokrivenih troškova za smještaj i ishranu ekipe, cijena izvođenja navedenih radova iznosila bi 16.850 eura.

                 U odnosu na dobijene rezultate i očekivanja od strane investitora za područje Piramide Sunca predlaže se:

                 - Postavljanje mreže mikrotremorskih istraživanja od 80 tačaka na sjevernoj strani  

                   Visočice, 55 tačaka na južnoj, 80 tačaka na istočnoj i na zapadnoj 50 tačaka, kako

                   bi se u višoj rezoluciji utvrdio položaj i priroda izvora uočenih anomalija u

                   predhodnim istraživanjima;

                 - Izvođenje 3 seizmometrijska profila paralelna izvedenom profilu, na kojima bi bio

                   primjenjen refraktivni postupak;

                - 3 profila reflektivnog postupka pri čemu bi jedan bio paralelan izvedenom, a dva 

                   upravna na njega i 4 elektromagnetska profila georadarskog postupka od kojih bi 

                   jedan bio u pravcu sjever-jug, a tri istok-zapad. 

                Ovakvim pristupom detaljnije bi se definisao model ispitivanog područja i definisale zone prigušenja , povezane sa rupturama na lokalitetu Kapija. Svi predloženi postupci mogu biti interpretirani 2D modelima, sa mogućnošću integrisanja u kvazi 3D interpretacione modele, uz odgovarajuće vizuelizacije.

B.-1/24   Snimanje georadarom LGA Bautechnik GmbH na Visočici

                           Georadarska oprema je proizvod Geophysical Survey Systems, Inc., „Sir System Antennas for deep Subsurface Investigations“ sa dva modela, koji imaju antene za različite dubine prodiranja radarskih zraka. Prva antena je preciznija za dubine geoloških slojeva do 5,0 m, druga daje uprošćeniju sliku slojeva sa izrazitim anomalijama do dubine od 25 m . Najbolji rezultat se postiže kombinacijom oba modela i antene snimanjem na istoj površini, odmah jedna za drugom. To je omogućilo da se već prilikom terenskog snimanja utvrđuju značajne fizičke anomalije pod zemljom na kompjuterskom displeju i udaraju kolci različite boje (žuta, plava, zelena), sa kojima se na površini označio prostor utvrđenih anomalija pod zemljom. To je pravi putokaz za otkrivanje starih podzemnih tunela i prostorija.

                  Ovakva najmodernija radarska oprema u Evropi postoji svega na tri mjesto. Jednu od njih posjeduje LGA Bautechnik GmbH u Nuernbergu . Upravo ona je korišćena za porebe Fondacije BPS. Pri tome se morala savladatikomplikovana carinskaprocedura privremenog uvoza i izvoza sa bankovnom garancijom. Radi dobre organizacije postignuti su odlični rezultati. Za isti broj radnih dana snimljena je dva puta veća površina, nego što je njemački partner planirao. Uz našu saradnju njemački stručnjaci na čelu sa dr.eng. Andreasom Hasenstabom radili su svakog dana od rane zore do mrake. Dobra saradnja između glavnih njemačkih i domaćih stručnjaka omogućila je tokom snimanja da se pravilno tumače fizičke pojave ispod površine zemlje, koje su radargrami pokazivali i da se označavaju zone sa manjim ili većim anomalijama.

                    Pulsirajući modularni radar radi na principu refleksije elektromagnetnih talasa na graničnim slojevima. elektromagnetni talas, koji siri transmiter širi se brzinom u medijumu, zavisno od njegovog materijala, sa različitim elktričnim karakteristikama (dielektrik) koje imaju metalni predmeti, šupljine, kamene ploče, lapori etc.Radar je kalkuliran da pokazuje refleksije zavisno od vremena prolaza kroz mjerenu liniju (radargram). 

                    Radargram predstavlja kvazi dubinu kroz odsječak mjerne linije, pri čemuvrijeme proticanja reflektovanih signala pokazuje se na vertikalnoj osi, a mjerna linija je horizontalna osa. Georadar je indirektan metod čija tačnost i kvalitet zavise od fizičkih svojstava tetiranog medija. Da se dobiju tačne informacije najbolje je da se promatra neporemećeni medij, a zatim medij sa kopanjem.            
                  Prvog dana rada njemačke ekipe (12. decembar 2006) snimljen je georadarom Plato piramide Sunca, dugačak 180 m i širok 60 m, kao i dio Zapadne strane piramide Sunda u nastavku Platoa, prema vrhu Piramide, u dužini 40 m. U popodnevnim satima snimljen je vrlo nepovoljan teren iznad puta koji obavija piramidu Sunca, niže Platoa, na prelazu Istočne u Južnu stranu Piramide, gdje je planirana sonda za ručno kopanje, ali nije realizirana zbog zaustavljanja radova u drugom polugodištu, kada se naglo proširila zaštićena zona. Ukupno je snimljeno oko 20.000 m2 

                            Snimanje georadarom  na ovoj površini završeno je za dan i po (13.-14. decembar 2006) Snimala se prvo površina od oko 4000 m2 u vrlo nepovoljnim klimatskim i terenskim uslovima u proširenoj zaštićenoj zoni na konzerviranim sondama S-4A i S-4B za zimski period (Sl.53). Na displey-u komjutera uočena je jaka anomalija ispod zemlje, što inicira na postojanje podzemne prostorije.(Sl.54)

                  Odmah poslije toga, oko 100 m po pružanju od navedenih sondi prema zapadnoj strani, na nezaštićenoj površini privatnih posjeda, na području oko Kapije, naviše do sonde     S-12 i naniže ispod Kapije, izvršeno je masovno snimanje površine terena , gdje su livade i voćnjaci. Ukupno je snimljeno 26000 m2. Tu su otkrivene na nekoliko mjesta jake anomalije, koje se pružaju po padu sa dvije krajnje strane u obliku tunela(Sl.55 i Sl.56). Tu treba tražiti stari podzemni tunel, koji vodi od podnožja prema vrhu piramide.                 

                  Na Sl.57 prikazani su mjerni radargrami obrađeni u LGA Bautechnik GmbH, Nuernberg, uzduž mjernih linija 21, 22 i 23 na sjevernoj strani Bosanske piramide Sunca, dati u prvom preliminarnom izvještaju LGA Bautechnik GmbH od 12. februara 2006.

                  U 2007. godini projektira se 3 dana seizmičkog i 3 dana georadarskog snimanja = 6 dana. Za georadarsko snimanje predviđeno je 40.000 m2 , na privatnim posjedima ispod Kapije prema posjedima Poljanice i na Istočnoj strani piramide Sunca ispod zaštićenog pojasa. 

 Sl.53   Snimanje njemačkim LGA georadarom na Sondi S-4B, Visočica

 (Photo. Prof. dr Muris Osmanagić, 13. decembar 2006)

   Sl.54  Display LGA georadara na Sondi S-4A, Visočica, sjeverna strana.

Jaka anomalija ispod površine ukazuje da tu treba tražiti podzemnu prostoriju.

(Photo: prof. dr Muris Osmanagić, 13. decembar 2006)

 Sl.55  Kolci georadara radi oznaka nehomogenosti pod zemljom,

Sjeverna strana Visočice. Preliminarni izvještaj - 1, LGA Bautechnik GmbH, Nuernberg.

(Dr. Andreas Hasenstab, 12. februar 2006)

  Sl.56  Markirane nehomogenosti ispod površine u mjernom području 2,

Sjeverna strana Visočice. Preliminarni izvještaj -1, LGA Bautechnik GmbH, Nuernberg.

(Dr. Andreas Hasenstab, 12. februar 2006)

             Sl.57  Mjerni radargram LGA uzduž mjerne linije 21 (dužina 29 m)

    Mjerni radargram LGA uzduž mjerne linije 22 (dužina 31,5 m)

  Mjerni radargram LGA uzduž mjerne linije 23 (dužina 32 m)

(Preliminarni izvještaj -1, LGA Bautechnik GmbH, Dr. Andreas Hasenstab, 12.02/06))

B.1/25  Stepen istraženosti terena

                  Na osnovu svega izloženog može se ocijeniti da je stepen istraženosti terena nedovoljan i u početnoj je  fazi, izuzev značajnog obima otkopanih ručnih sondi, istražnog bušenja i georadarskog snimanja. Upravo ova najnovija metoda istraživanja sa svojim rezultatima omogućuje da se na nekoliko mjesta utvrde površinski radovi otkopavanja, putem plitkih i dubokih sondi, raskopi i kraći rudarski prekopi do potencijalnih podzemnih prostora ieventualnih starih tunela. Zajedno sa tim radovima treba primjeniti i druge prateće metode za arheološka istraživanja. Svako kvantitativno određivanje stepena istraženosti u procentima ovog velikog uzvišenja ne bi bilo egzaktno.

                   Osnovni je zaključak da Bosanska piramida Sunca nosi u sebi veliki potencijal

jednog novog arheološkog nalazišta. Dosadašnja površinska istraživanja treba u narednom periodu kombinovati sa dubinskim, podzemnim radovima istraživanja radi otkrivanja podzemnih prostorija i tunela, kao i razjašnjavanja cjelokupne funkcionalne strukture piramide Sunca.

B.1/26   Projekat zaštite istražnih sondi

                  Pored normalne zaštite istražnih sondi za vrijeme otkopavanja sa ograđenim kolcima i žutim trakama, moraju se sonde zaštititi na odgovarajući način za početak zimskog perioda, izuzev sondi koje se definitivno zatvaraju i rekultiviraju poslije završene funkcije.

                  U svrhe zaštite geo-arheoloških sondi od atmosferskih uticaja tokom zimskog perioda do početka povoljnih vremenskih prilika za nastavaka radova, Fondacija AP BPS naručila je izradu odgovarajućeg projekta kod specijalizirane projektantske organizacije

 GEO-ETA d.o.o. iz Sarajeva. Projekat je izrađen od strane ovlaštenog odgovornog i iskusnog projektanta dipl. ing. građ. Sabahudina Buze u oktobru 2006. godine iprema njemu su bile zaštićene sve istražne sonde do kraja novembra 2006 na arheološkim područjima uzvišenja Visočica i Plješivica.

                   Na osnovu terenskog pregleda istražnih sondi, za potrebe zaštite sve sonde su grupisane u sedam tipova. Među tim tipovima nalaze se sonde sa prirodnim stijenskim materijalom kojima ne treba zaštita, zatim sonde sa standardnom zaštitom od atmosferilija pokrivanjem sa PVC folijom, sonde sa pojačanom zaštitom od atmosferilija gdje se ispod PVC folije postavlja dodatni sloj od geotekstila debljine ao-15 mm, sonde gdje se pored zaštite od atmosferilija treju omogućiti istražni radovi kao i obilazak posjetilaca tokom zime, sonde posebne namjene (podnožje Plješivice), gdje se pokrivka vrši sa daskama ili okorcima,a iznad njih se stavlja presvučena PVC folija, na kraju zaštita objekata koji imaju funkciju potpune zaštite od atmosferilija i niskih temperatura i mogu služiti za povremene obilaske. Ovdje se pojedine strane objekta osvjetljavaju sa prozorima od pleksiglasa, kako bi posjetioci mogli iznutra da sagledaju sadržaj. Takva je zaštićena sonda izgrađeni šaht/bunar na platou Plješivice i sonda S-12 na Visočici. (Prilog: Projekat zaštite istražnih sondi, Sarajevo, oktobar 2006.). Na Sl.46, Sl.47, Sl.48, Sl.49, Sl.50 i Sl.51 vidljivo je kako je zaštita sondi izvedena prema svim inžinjersko-tehničkim i građevinskim pravilima.

B.1/27   Dozvola za izvođenje arheoloških i pratećih  istražnih radova

                     Dozvola za izvođenje arheoloških i pratećih istraživanja po ovom Projektu na području mikrolokacije  Visočica, podnosi se  nadležnom organu.- Federalnom ministarstvu prostornog planiranja.  Imajući u vidu da je stepen istraženosti terena slab, a njegova potencijalnost vrlo visoka to se podnosi 

Zahtjev

za odobrenje istraživanja i urbanističkih saglasnosti

za period od sedam (7) godina

                       Područje zaštićenog nacionalnog spomenika na lokaciji uzvišenja Visočica, na kome će da se izvode multidisciplinarna arheološka i prateća  istraživanja, sa konzervacijom i prezentacijom „Starog grada Visoki“,  pripada općini Visoko, koja spada u red bolje razvijenih u Bosni iHercegovini. Općina ima dobro razvijenu putnu, željezničku i drugu infrastrukturu. U 2006. godini završen je dio novog modernog autoputa (Koridor Vc), koji prolazi pored periferije grada, tako da se za dvostruko smanjila vožnja putničkim automobilom na relaciji Sarajevo –Visoko. To je istovremeno velika prednost za vođenje istraživačkih aktivnosti.

C.-1  Programiranje daljih istražnih radova

C.-1/1 Koncepcija i metodologija istraživanja

                   Koncepcija istraživanja temelji se na dosadašnjoj izučenosti terena, na predhodno izvedenim istražnim radovima i njima definisanim i otvorenim problemima. Kod visokog stepena neizvjesnosti početnih istraživanja neophodno je ovaj Projekat aktuelizirati i provjeravati sa svakim novim rezultatom sa istražnog područja. Pri tome će se koristiti svi raspoloživi podaci, vršiti upoređivanja i analize sa novo dobijenim podacima i poboljšavati operativni Projekat i razrađeni separatni programi, kako bi se postigla što veća ekonomičnost i efikasnost istraživanja.

                  Kod vođenja istraživanja treba imati na umu dvije važne karakteristike Projekta: njegova multidisciplinarnost i korišćenje savremene istraživačke opreme i arheoloških standarda.

C.-1/2  Vrste i obim istražnih radova

                  Programirani obim i kvalitet predviđa sljedeće vrste istražnih radova da se obavljaju:

· Geološko i hidrološko istraživanje i mapiranje;

· Seizmičko i georadarsko snimanje;

· Istražno bušenje;

· Plitke sonde i raskopi;

· Dubinske sonde/šahtovi;

· Otkrivanje tunela i podzemnih prostora

· Laboratorijska ispitivanja;

· Arheološka istraživanja;

· Bio-paleontološka  i agropedološka istraživanja;

· Istraživanje radijacije i magnetizma

· Kulturna antropologija; 

· Ekologija i konzervacija

                 -    Konzervacija i prezentacija zaštićenog „Starog grada Visoki“
      C.1/2.1  Geološko i hidrološko istraživanje i mapiranje

               Potrebno je prikupiti, selekcionirati, i detaljno analizirati sve do sada utvrđene podatke u oblasti geoloških istraživanja na terenima uzvišenja Plješivice i susjednih brda Zbilje, Krstac, Hrašće i Bučki Gaj. To su podaci koji se odnose na geološko kartiranje terena, geodetsko snimanje istražnih radova – bušotina, istražnih ili probnih sondi, raskopa i drugih radova, zatim podaci o uzorkovanju uzoraka za različita laboratorijska ispitivanja (pozicije i namjena uzoraka), izvještaji o rezultatima laboratorijskih ispitivanja, fotografije, crteži, profili i geološki stubovi.

              Svi ovi podaci moraju biti sređeni u digitalnom, grafičkom i tekstualnom obliku i deponovani u arhiv Fondacije AP BPS.

              Izrada detaljne geološke karte  za uzvišenje Visočica. Ova karta mora biti detaljno urađena u cilju tačnog utvrđivanja geološke i strukturne građe istražne mikrolokacije. Karta treba biti dokumentovana sa terenskim dnevnicima i drugim potrebnim dokumentima (skice, crteži, fotografije), koji se prikupljaju direktno na terenu tokom kaartiranja. Takođe moraju biti precizno vođena i označena mjesta uzorkovanja za različita laboratorijska ispitivanja.

               Ova karta mora biti praćena potrebnim brojem geoloških profila (poprečnih i uzdužnih), koji će biti geodetski određeni, kao i potrebnim brojem lokalnih profila.

               Posebno treba geodetski i geološki snimiti podzemne prostorije i tunele, koji budu otkrivani, sa dokumentovanjem svih podataka u ovim podzemnim prostorima.

               Hidrološka istraživanja treba da utvrde hidrološke karakteristike stijenskih naslaga, zatim eventualno prisustvo podzemnih voda, pravce njihovih kretanja i njihove elemente. U okviru ove studije treba prikupiti i analizirati potrebne klimatološke i hidrološke podatke iz Federalnog zavoda za meteorologiju, koji se odnose na područje Visokog. 

      C.-1/2.2  Seizmičko i georadarsko snimanje

               Započeto seizmičko i georadarsko snimanje treba nastaviti prema određenoj dinamici i raspoloživim sredstvima, koristeći postojeće rezultate i nove površinske i podzemne radove za dalje programiranje.

               U pogledu seizmičkog snimanja bilo bi važno napraviti uzdužni i poprečni profil preko vrha Visočice do dubine 250 m u oba pravca: Sjever-Jug, Istok-Zapad.

               U pogledu georadarskog snimanja treba progušćati mrežu snimanja na mjestima koja 

se budu pokazala kao interesantna. U cilju poboljšanja i tumačenja rezultata, neophodno je predhodno istražnim bušenjem i jezgrovanjem bušotine sa laboratorijskim uzimanjem uzoraka utrditi geomehaničke i druge karakteristike geološkog stuba kako bi se tačno odredile frekvencije talasa za pojedine vrste stijena.

      C.-1/2.3  Istražno bušenje

               Za sada se programiraju izvesti četiri bušotine na zapadnoj strani Visočice, na njenom platou, pozadi kafane do dubine od 180 m,  druga kod sonde SV-2 jug do dubine 150 m, treća kod sonde SV-23 istok do dubine 150 m i četvrta u rejonu Poljanice do 100 m. Sve četiri treba da budu  sa jezgrovanjem, prečnika 110 – 116 mm. Prilikom bušenja izvođač se mora strogo pridržavati sljedećih tehničkih uslova izvedbe bušotina

· Radove će vršiti registrovana i certificirana institucija;

· Bušenje će se vršiti rotaciono, sa obaveznim vađenjem jezgra, sa prečnikom izvađenog jezgra od 100 mm, koje je neophodno radi projektiranih vrsta laboratorijskog ispitivanja;

· Procenat izvađenog jezgra iz bušotine ne smije biti manji od 90% po dužnom metru bušenja. Pri bušenju ne smije se upotrebljavati nikakva isplaka, nego čista voda. Jezgro dobijeno bušenjem mora biti propisno obilježeno i pakovano u odgovarajuće sanduke;

· Smjenski izvještaji bušenja, pored uobičajenih tehničkih podataka, moraju sadržavati detaljan petrografski opis stijene i njen kvalitet, zatim napomene u pogledu propadanja bušačkog pribora, poskakivanja pribora i nivoa podzemne vode. Ovi smjenski izvještaji moraju se potpisivati i od nadzornog organa investitora, a jednu kopiju svakog dana dostavljati menadžmentu Projekta i ostavljati u Arhiv Fondacije na čuvanje;

· Mora se osigurati komisijsko uzimanje uzoraka izvađenog jezgra za laboratorijsko ispitivanje od strane investitora, izvođača i projektanta i eventualno poništavanje uzoraka iz sanduka, koje ne treba čuvati. Jezgra dubokih strukturnih bušotina treba sačuvati u Fondaciji u cjelini, na propisano vrijeme;

· Bušenje se smatra završenim, ako su ispunjeni svi naprijed navedeni uslovi i izvršena primopredaja sačinjavanjem zapisnika od strane predstavnika investitora, projektanta i izvođača radova.

                   Kompletni tehnički uslovi treba da uđu u sastav Ugovora između Investitora i izvođača. Odstupanje bilo koje vrste od ovih tehničkih uslova, nastalo nepravilnim radom izvođača, povlači nepriznavanje izvršenih radova, a ukoliko su prouzrokovana objektivnim uslovima po tim pitanjima (obrušavanje, prodor vode i sl.) izvođač je dužan kratkim putem da obavijesti rukovodni i nadzorni organ investitora.

           C.-1/2.4  Projektiranje plitkih sondi. 

                   Prilikom otkopavanja plitkih ili dubinskih sondi izvođač se mora pridržavati arheoloških standarda u pogledu generalne metode, postavljanja koordinatnog sistema i principa dokumentacije, opisanih u posebnoj tački D.-1. Od kraja maja do kraja oktobra 2006. godine iskopavanja su vršena na 20 plitkih sondi različitih dimenzija na Visočici. Od njih samo jednu planiramo da bude aktivne u većoj ili manjoj mjeri i u 2007.godini, koje je van zaštićene zone. Sve drugo sunovo projektirane sonde ispod k.č. 4702 . Planira se 6 plitkih sondi pod brojevima:

SV-4, SV-5, SV-12, SV.20, SV-21, SV-22 i SV-23

C.1/2.5   Nove dubinske sonde

               Plitke sonde, po pravilu, idu do 2,0 m dubine, sa ručnim izbacivanjem otkopavanog materijala na površinu. Dubinske sonde se primjenjuju do 5,0 m dubine sa izbacivanjem materijala uz pomoć kante, koja visi na užetu , koje prelazi preko kotura montiranog na vrhu drvrnih rogova iznad sonde, ili putem izrade stepenica. Jedan takav uspješan primjer izrade takve dubinske sonde/bunara izveden je na platou Bosanske piramide Mjeseca (Plješivica) i pokazan u knjizi Generalnog multidisciplinarnog projekta na Sl.30. Dubinske sonde se projektuju na pet mjesta i to pod brojevima:

DSV-17, DSV-18, DSV-19, DSV-20 i DSV-21
C.1./2.6  Rudarski prekopi / tuneli

               Izučavanje rezultata radargrama, snimljenih sa njemačkim LGA georadarom, omogućilo je pronalaženje takvih anomalija, koje iniciraju na postojanje starih podzemnih tunela, šupljina i prostora. Na osnovu njih, zatim planiranih georadarskih snimanja u 2007. godini i geološke analize rezultata otkopavanja dosadašnjih plitkih sondi, projektiraju se dva kraća  rudarskih prekopa za otvaranje podzemnih prostorija u dubini zaštićene zone na uzvišenju Visočica ispod kote  +735.. Oni imaju brojeve:

                                                              RSV-22, RSV-23, 
C.-1/2.7  Brojevi bušotina

               Bušotine će imati brojeve:

               Bušotina BV-1 

               Bušotina BV-2 

               Bušotina BV-3

               Bušotina BV-4               

               Bušotine će biti locirane poslije geološkog mapiranja i georadarskog snimanja.

C.-1/3  Laboratorijska ispitivanja

                   Ovim ispitivanjima treba posvetiti pposebnu pažnju, jer će arheološka istraživanja biti sistematska, multidisciplinarna i detaljna. To će zahtijevati veću primjenu različitih metoda ispitivanja uzoraka tla, stijena, organske materije, vode i gasova. Pri tome će trebati vršiti mineraloško-petrografska, hemijska, sedimentološka, spektrohemijska, izotopska, fizičko-mehanička ispitivanja, zatim ispitivanje starosti organskih materija, agropedološka ispitivanja tla i rentgenske analize.

                    Laboratorijska ispitivanja na uzorcima iz bušotina i stijena, odnosno kamenih blokova i ploča imaju za cilj rješavanje problema strukturno-facijalne i tektonske interpretacije. Uzimanje uzoraka treba vršiti komisijski, gdje će se uključiti izvođač bušenja i institucije, koja će obaviti laboratorijska ispitivanja.  

                     Uzimanje uzoraka za radiokarbonsko ispitivanje starosti vrši se na suvu materiju u težinama kako slijedi:

                                  Vrsta materijala        Minimalna težina         Optimalna težina
                                  __________________________________________________________

                                          Drvo                                   10 mg                                   100 mg

                                          Drveni ugalj                       10 mg                                   100 mg

                                          Kosti/rogovi                     500 mg                                 1000 mg

                                          Kremirane kosti                1,5 mg                                     5,0 mg

                                          Školjka/karbonat                20 mg                                    200 mg

                                          Treset (humusna kiselina)  10 mg                                    200 mg

                                          Treset (ukupan treset)         10 mg                                    100 mg

D.-1  Metodologija i dokumentacija arheološkog istraživanja

D.-1/1  Metode dokumentacije

              Postoje  različite vrste materijalnih ostataka iz prošlosti koje, svaka na svoj način, zahtijevaju svoje metode dokumentacije. Ne može se unaprijed reći kako će se određeni predmeti dokumentovati. Metode se mijenjaju i prilagođavaju za vrijeme iskopavanja. Međutim, postoje generalne metode i principi dokumentacije koje se skoro uvijek primjenjuju pri arheološkim iskopavanjima. U ove ubrajamo:

· uvođenje  koordinata u ekonomsku kartu

· koordinatna mreža

· fotografisanje ( sa strane i okomito)

· navođenje nadmorske visine 

· tlocrt

· nacrt objekta/ šahta/sonde

· nacrt profila

· obrada nalaza

· opis objekta

· dnevnik

· raport (završni referat)

D.-1/2  Koordinatni sistem

              Područje istraživanja je već u zahtjevu za radove grubo uneseno na lokalnoj  karti, ali prije samog istraživanja potrebna je znatno veća  tačnost. Da bi se  moglo lokalizirati određeno nalazište, treba ga ucrtati na kartu mikrolokacija odobrenog istražnog prostora Dondacije AP BPS, kako bi se moglo lako pronaći. Područje,  koje će se istraživati, mora  dobiti svoj koordinatni sistem, jednu mrežu, koja će pokriti to pordučje. Koordinatna mreža može biti lokalna, ili prikljčena na državnu koordinatnu mrežu. 

Najdetaljnija mjerenja i nacrti se dobiju uz pomoć koordinatne mreže sa X,Y i Z vrijednostima:

-   X označava pravac sjever-jug, 

-   Y označava pravac istok-zapad

-   Z označava nadmorsku visinu 

              U arheološkoj dokumentaciji  X vrijednost raste uvijek prema sjeveru, a Y vrijednost prema istoku.

              Koordinatni sistem na terenu se označi sa kolcima. Ako se ovo označavanje vrši uz pomoć trake za mjerenje, potrebno je svako polje veličine 10 x 10 m provjeriti uz pomoć Pitagorinog pravila. 

Na osi X (sjever – jug) rastojanje izmedju dva kolca iznosi 10 m. Pod pravim uglom iz poznate ( sjevernije) tačke izmjerit ćemo trakom za mjerenje rastojanje od 10 m. Iz južnije tačke uz pomoć trake za mjerenje izmjerit ćemo 14,14 m. Na mjestu gdje se sjeku dvije trake dobit ćemo tačku A, to jest mjesto za novi kolac. 
                Tačke koje sijeku polja će se označiti sa koordinatnim kolcima – drvenim četvrtastim kolcima dužine 30-40 cm. Kolci se označavaju sa brojevima za X – odnosno Y – koordinatnu mrežu. X – koordinata se uvijek označava prije Y- koordinate. Npr. 400/200 ili X 400 Y 200. Oznake se obilježavaju uvijek sa sjeverne ili istočne strane da ne bi od sunca izblijedile. 

                Koordinatna mreža razdijeli se na kvadratna polja, kao na šahovskoj tabli. Veličina polja je veličine 10 x 10 metara, ili 5 x 5 m. U određenim poljima će se  kopati sonde/šahtovi, sa tim da je sada moguće  pronađene predmete u sondama/šahtovima sa milimetarskom tačnošću unijeti i u kartu.

D.-1/3  Instrumenti za mjerenje i kartiranje

                   Za pravljenje karte istražnog područja koriste se moderni instrumenti za kartiranje, teodolit i koordinatograf. Moguće je koristiti se samo koordinatnom mrežom postavljenom preko područja koje će se ispitivati. Skala može varirati zavisno od veličine objekta, najčesće se upotrebljava 1:400 ili 1:500.               

                   Koordinatna mreža može se koristiti za crtanje karte. Na milimetarskom papiru markiraju se koordinatni kolci (sa malim X). Markiranja će se sastaviti u mrežu polja. Svako polje se može odraziti u stvarnosti. Nalazi iz svake rute se mogu ucrtati milimetarski tačno.

                   Pri većim iskopavanjima upotrebljava se sve takozvana ”totalna stanica”, jedna vrsta elektronskog teodolita koja laserki mjeri udaljenost. Totalna stanica pohranjuje informacije u memoriju. Stanica se može priključiti na kompjuter, da bi se informacije pretvorile u grafičku izvedbu u obliku karata. Ovakvu totalnu stanicu koristio je geodeta Mirzet Omanović pri georadarskom snimanju iskolčenih anomalija na istražnom području Fondacije AP BPS u decembru 2006.godine.

                   Veoma je važno biti pažljiv pri rukovanju sa instrumentima za mjerenje zemljišta. Potrebno je imati na umu da velike udaljenosti pojačavaju svaku pa i veoma malu pogrešnu marginalu. Jedan centimetar lijevo ili desno (ako se pogrešno unese) pri manjem rastojanju  ne mora da znači puno, ali na  većem rastojanju  može prouzrokovati velike greške.

D.-1/4   Metode istraživanja na terenu 

                   Metode istraživanja se najčešće prilagođavaju prema karakteru objekta koji će se istraživati i prema onome što je relevantno iz istraživačke perspektive. Generalno, dokumentacija pri iskopavanju treba  biti objektivna i potpuna koliko je to moguće. Što više pažnje, tačnosti, opservacija i registrovanja utoliko će biti više informacija, znanja i mogućnosti za buduća istraživanja i buduće naučnike.

                   ”Klasični” alat, koji se koristi pri iskopavanju su mistrija, manje posude za sakupljanje zemlje, kanta, vrtlarske makaze, nož, ašov i metlica. Takođe su potrebne makaze za korijenje, pila, sjekira, čekić, civare / kariola, sito i cerade za pokrivanje sondi/šahtova. 

                    Za dokumentaciju su potrebni: traka za mjerenje, drveni metar, konopci, visak, tabla za crtanje, olovke, milimetarski papir i štipaljke kao i fotografski pribor.

                    Metode istraživanja na terenu  su manualne i obično se kopaju horizontalni slojevi, koji su prilagođeni karakteru objekta (obično slojevi od 1 dm). U osjetljivim dijelovima  slojevi su tanji. Ako postoje nivoi, prate se  isti. Važno je da se sve promjene registruju koliko god je to moguće: npr nivoi, promjene u boji zemlje itd. Njih je potrebno dokumentovati u tlocrtu i profilu te pismeno opisati.                             

                    Administrativno gledano, jedno arheološko istraživanje se vrši u tri koraka
1) arheološka istraga ( inventura terena i sl)

2) pred ispitivanje

3) završno ispitivanje

                     Pred- iskopavanje: se vrši da bi ustanovili vrstu objekta, veličinu, karakter i intenzitet te da bi dobili razumnu visinu troškova prije arheoloških iskopavanja. Ovdje se koriste različite metode, zavisno od vrste objekta i obima eksploatisanja.  Nekoliko metoda koje se koriste pri pred-istraživanjima su: ekspertiza, studiranje karata, georadar i fosfatno kartiranje. 

                     Jedna od najvažnijih metoda po ovome projektu je georadar. Na osnovu jako dobrih rezultata prvog georadarskog snimanja u Fondaciji AP BPS u decembru prošle godine, njehova primjena za 2007. godini projektovana je u još većoj mjeri. 
            D.-1/5  Grubi radovi

                      Kada je na karti označeno mjesto za istraživanje počinju grubi radovi. Treset, mahovina ili druga rastinja će se ukloniti sa površine koja će se iskopavati. Da bi nakon završenih radova mogli ostaviti površinu otprilike onakvu kakva je bila prije radova, potrebno je pokušati uzeti gornji sloj zemlje u manjim četvrtastim komadima koji su lagani za rukovanje i vraćanje na isto mjesto. Grubi radovi se obično izvode sa lopatom i kariolom / civarama. 

             D.-1/6   Fini radovi

                    Pri iskopavanju osjetljivog sloja i pri vađenju nalaza koji su lako lomljivi, nježni ili veoma korozirani upotrebljava se nježniji alat za kopanje npr. noževi, skalperi, drvca ili igle kao i nježniji kistovi i eventualno gumeni mjehuri uz pomoć kojih će se  pušući čistiti predmete. Važno je da je zemlja koja se iskopava pravilno vlažna. U suhoj zemlji / glini razlike u boji zemlje su znatno slabije nego u blago vlažnoj zemlji. Velika je prednost pri iskopavanju, ako se površina pažljivo poprska vodom i na taj način lakše uoče razlike u boji zemlje. 

                    Površinu šahta, obično 1 x 1 metar označi se tako, da se na sva četiri  zakucaju ekseri i spoje koncem. Kopa se  uz pomoć mistrije, trudeći se da zidovi, to jest profili šahta budu ravni, okomiti. Da bi dobili okomite zidove potrebno je sa vremena na vrijeme pogledati odozgo i uvjeriti se da su zidovi ravni..

                    Sonde su po pravilu dva puta veće površine tlocrta, pa i vise, zavisno od faze radova.

                    Često se događa pri arheološkim iskopavanjima da se nalazi slome pri samom vađenju iz zemlje. Nalazi takođe mogu biti toliko korozirani da uopšte ne trpe dodire. Npr. površina bronzanih predmeta se raspadne kad dođe u dodir sa zrakom.

            D.-1/7  Pravljenje tlocrta

                    Svaki zasebni objekat, koji se  istražuje, crta se u skali 1:20 ( standardna skala). Za detaljnije crteže moguće je crtati i u manjoj skali, npr pri istraživanju grobnica, gdje se upotrebljava skala 1:10. Umjesto  crteža, može se koristiti fotografisanjem u skali 1:50,  čime se štedi dosta vremena. Tada je poželjno koristiti toranj za fotografisanje.Tlocrt se izvodi uz pomoć koordinatnog sistema i tačaka koje iz njega proizilaze. U tlocrt se unose npr gornja i donja visina nivoa i nalaza.                                                   

                     Najobuhvatniji tlocrt je u skali 1:20 (5 cm=1 m).U ovaj crtež se unose sve uočljive razlike u boji, veličine objekta, nivoi, kamenje i sl. Ako se ne napravi jedan poseban nacrt nalaza, tlocrt uključuje takođe mjesta nalaza. Ponekad je potrebno pojasniti objekat sa više detalja ili spojiti jedan veći objekat  na samo jedan crtež. Skala se odabira prema potrebi.

           D.-1/8  Pravljenje profila svakog objekta

                    Pri arheološkim iztraživanjima se pravi crtež profila svakog objekta ponaosob, kao i sonde/ šahta.. Profil će predstavljati vertikalan i reprezentativan poprečni presjek objekta  - sonde/šahta. To su ustvari linije kontura objekata kao i linije različitih slojeva zemlje. Početak i kraj profila navodit će se uvijek sa X- i Z koordinatama kao i sa Y- vrijednostima. Crtanje profila vrši se na milimetarskom papiru. Poželjne su i fotografije profila. Skala može biti 1:10 ili 1: 20, u zavisnosti koliko detalja je potrebno. Svi crteži će se precrtati i na njima će se navesti strelica koja označava sjever kao i u kojoj skali je crtano.
          D.-1/9  Tekstualna dokumentacija
                     Tlocrt će se dopuniti sa informacijama o boji i sastavu materijala te ličnim objašnjenjima. Ova se nazivaju sondažna/šahtovska ili tlocrtna objašnjenja. Pri iskopavanju objekata potreban je opis objekta koji obuhvata podatke o stanju, vrsti, veličini i tako dalje. Ako se pronađu  nalazi za vrijeme iskopavanja isti će se unijeti u listu nalaza, koja sadrži između ostalog: vrstu nalaza, redni broj nalaza, nivo, stanje, vrstu materijala, težinu i veličinu.

            D.-1/10  Dnevnik i mjesečni izvještaji

                     Za radiluište – sondu/šaht prije početka iskopavanja mora se odrediti rukovodilac, koji će izvršiti potrebne pripreme i voditi radovi. Njegova je dužnost da obavezno svaki dan vodi Dnevnik, koji prikazuje sve terenske radove, dan za danom i sve promjene, koje se dešavaju. Ovaj Dnevnik najmanje jednom nedjeljno ovjerava nadređeni rukovodioca radilišta, ili njegov nadzorni organ. Na osnovu Dnevnika prave se redovni mjesečni izvještaji.

             D.-1/11  Fotografisanje

                      U pravilu se fotografisanje vrši u skoro svim stadijima ispitivanja. Važno je fotografisati objekat onako kako je on izgledao prije istraživanja, nakon čišćenja i kako unutrašnje konstrukcije izgledaju. Prema fotografijama, negativima, cd- ovima (za digitalne slike) će se odnositi kao prema nezamjenjivim dokumentima, koji će se arhivirati. Neophodni podatci za svaku fotografiju su: redni broj slike, naziv projekta, naziv objekta koji je na slici, broj objekta (ako postoji) i oznaka u kojem pravcu svijeta je slikano, kao i ime fotografa. 

                       Pri fotografisanju nalaza na terenu potrebno je koristiti makro-objektiv da bi im se dovoljno približili. Važno je postaviti lenijar sa strane nalaza tako da bi se kopiranje u skali 1:1 moglo napraviti.  Pri fotografisanju nalaza potrebno je koristiti postolje. Svijetlost treba padati na nalaz sa strane od ”10sati”. Potrebno je voditi fotografski dnevnik.

          D.-1/12  Sakupljanje nalaza

                    Nalazi, koji  se pronađu na svom izvornom mjestu, zovu se nalazi in situ (što na latinskom znači nedirnuti) i oni će se dokumentovati sa tačnim koordinatnim vrijednostima. Prije nego se ovakvi nalazi izvade, potrebno ih je opisati i po potrebi slikati. Nalazi se tada upisuju u listu nalaza, gdje isti dobijaju svoju tačnu koordinatnu vrijednost. 

                    Međutim, neki nalazi se pronađu pri prosijavanju zemlje i oni se mogu dokumentovati samo sa nazivom / brojem sonde/šahta ili pripadnosti određenom objekti, kao i sa dubinom nivoa na kojem su nađeni. 

                    Nalazi nađeni u sondi/šahtu, ili in  citu ostavljaju se u kesice, koje se obilježavaju sa brojem sonde/šahta, dubinom ili nazivom sloja, gdje  su nađeni, te rednim brojem nalaza. Mnogi arheolozi dodaju vrstu materijala i količinu. U nekim slučajevima navodi se težina nalaza. Ako se kosti stavljaju u plastiču kesu, potrebno je na kesi napraviti rupe za zrak, da bi se izbjegao štetni kondenz. 

                    Pri iskopavanju grobnice će se sve kosti sakupiti u jednu, ili više većih kesa, ili jednu veću kartonsku kutiju i prikladno označiti. 

                    Između ostalog, svi ostatci od kremena, kostiju i sl. staviti u zasebne kese za svaki sloj zemlje. Svi crteži, liste, kese i slično moraju se pažljivo obilježiti.

             D.-1/13  Ambalaža

                   Kao ambalažu treba upotrebljavati plastične kesice. Važno je pritom da su predmeti sasvim suhi i da kesice nisu vlažne. Moguće je napravit sitne rupice na kesicama, tako da se dobije lagana ventilacija predmeta.

                   Natpisi na kesicama i drugoj ambalaži moraju se uvijek u potpunosti izvršiti. Na njima će pisati:

                                    - naziv lokaliteta 

                                    - redni broj nalaza

                                    - kordinate na kojima je nalaz pronađen ( npr X 42, Y 12)

                                    - nadmorska visina na kojoj je nalaz pronađen ( npr 315 m iznad mora)

                                    - vrsta nalaza ( npr češalj) 

                   Svi natpisi moraju se bezuslovno pisati olovkom koja ne blijedi i ne briše se vodom. Za svaki slučaj dobro je napisati na papiru iste podatke i isti ubaciti u kesicu. 

               D.-1/14   Rezime planiranih arheoloških radova

                   Na osnovu  projektiranih radova u predhodnim poglavljima i tačkama planira se sljedeće:
                   -  na osnovu odobrenog Programa istraživanja - II za područje Plješivicu izvršiti kompletna geološka, hidrološka, georadarska snimanja i istražna bušenja radi utvrđivanja lokacije i otvaranja podzemnih prostora i starih tunela i njihovog arheološkog istraživanja za uzvišenje Plješivicu.. Na osnovu planiranih radova otvoriti nove plitke i dubinske sonde na mikrolokacijama istražnog prostora van zaštićene zone;

                - pridržavanje arheoloških standarda kod projektiranih istraživanja, koji se odnose na čišćenje terena, ograđivanje istražnih sondi, način kopanja i deponiranja zemlje, kao i konzervacije sondi, zajedno sa rekultivacijom terena poslije završenih istraživanja.

                - dokumentiranje svih nalaza, njihova registracija, propisno pakiranje i zaštita       

E.-1  Ostale aktivnosti

E.-1/1  Bio-paleontološka i agropedološka istraživanja

               U maju/junu 2006. Federalni zavod za agropedologiju u Sarajevu izvršio je na sedam (7) uzoraka zemljišta uzetih, sa dvije lokacije - sonde Bosanske piramide Sunca i piramide Mjeseca, prva ispitivanja tla, sa ciljem boljeg upoznavanja i potpunijeg razumijevanja arheološkog nalazišta u pogledu približne procjene starosne dobi piramida,  a na osnovu iskustva o genezi i procesima nastajanja tla na našim prostorima.

                Na osnovu preliminarnih istraživanja i dobijenih laboratorijskih analiza zaključeno je da su se na istražnim lokalitetima formirala tla različitog tipa i geološke starosti. Na piramidi Mjeseca (profil br.2) formirano je tlo mlađe geološke starosti, koje spada u automorfna humusna akumulativna tla (tip A-C). Na Bosanskoj piramidi Sunca (profil br.1) formirano je tlo srednje geološke starosti, koje spada u automorfna kambična tla.

                Za preciznije određivanje starosne dobi formiranih horizonata i tipova tla, preporučeno je korištenje radio-karbon metode (korišćenje 14-C radionuklida), koje omogućava određivanje starosti u posljednjih 40.000 godina. Laboratorijskim ispitivanjima ovakvom metodom, za sada, se niko ne bavi u Bosni i Hercegovini.

                Potrebno je slična ispitivanja izvršiti i na većem broju lokacijama

            Osim agropedoloških ispitivanja, može se ukazati potreba za bio-paleontološkim istraživanjima, ukoliko se pronađu odgovarajući fosilni ostaci bilja i organizama. Prema nekim mišljenjima, ovakva ispitivanja su preciznija od geo-paleontoloških ispitivanja, koja se bave uzorcima fosiliziranih uzoraka, nađenih u stijenama. 

E.-1/2   Istraživanje radijacije i magnetizma arheološkog područja   

               Prilikom određivanja geografske orijentacije uzvišenja Toprakalija Gornje Vratnice primjećeno je da na samom vrhu Toprakalija strelica kompasa se zaustavlja i ne može se očitati njegova magnetna orijentacija (2006). Takve pojave su uočene i kod otkopavanja nekih sondi na platou Bosanske piramide Sunca (2005), a isto tako u tunelu Ravne na nekim mjestima. Na kamenom uzorku, uzetom sa sonde S-20, na uzvišenju Plješivica, u laboratorijskim ispitivanjima LGA Bautechnik GmbH, Nuernberg, utvrđen je visok sadržaj željeza, koji ima jake magnetne osobine. Sve ove pojave treba ozbiljno izučiti i snimiti veličinu elektromagnetskih polja na svim projektiranim mikrolokacijama istražnog prostora Fondacije AP BPS.

               Isto tako, neophodno je snimiti na istim mikrolokacijama veličinu radijacije na površini zemlje, upoređujući rezultate sa prosječnim vrijednostima zračenja iz zemlje u Bosni i Hercegovini.

E.-1/3 Kulturna antropologija (etnologija) i stari jezici 

               Istraživači po ovom Programu trebaju biti spremni na otkrivanje različitih kamenih struktura i artifakata, čiji su ostaci sakriveni pod zemljom. Ti novi i najnoviji artifakti su na pomolu. Vinči je trebalo čitavo dvadeseto stoljeće, da se sa povremenim, slabo finansiranim i nedovoljno prihvaćenim istraživanjima, ali sa nesebičnim naporima, dugim decenijama, pojedinačnih vrhunskih arheologa, danas afirmira kao najstarija pismena civilizacija „Stare Evrope“. Sa stotinjak fotografija priloženih u Generalnom multidisciplinarnom projektu Projektu, naziru se obrisi i mogućnosti da „Bosanska dolina piramida“, po svojim otkrićima, značaju i starosti, u nedalekoj budućnosti,  umnogome dostigne Vinču i „Dunavsku civilizaciju“.

                To je realna šansa.

                Ova šansa se, dalje, potkrepljuje sa arheološkim megalitima pod zemljom u tunelu Ravne.. Ta se šansa, opet,  potkrepljuje sa arheološkim artifaktima pronađenim na obje bosanske  piramide i u Gornjoj Vratnici, u pogledu preliminarnog proto-pisma, proto-korijena, evropske pismenosti, zatim sa artifaktima „gorostasne krave“ i dvostrane ljudske stope, koji govore o razvijenoj agrarnoj ekonomiji i pismenoj civilizaciji.

                 Znači, sa daljim sistematskim istraživanjima po sva tri Programa Generalnog multidisciplinarnog projekta treba očekivati pronalaženje novih  vrijednih  arheoloških artifakata, sa kojima će kulturni antropolozi, lingvisti starih jezika i svetih pisama, socijalni istraživači dobiti podloge za razjašnjavanje cjelokupnog života prastanovnika „Bosanske doline piramida, uključivo tumačenje religijskih simbola, geometrijske dekoracije, figurativnog jezika, razvoja vlastitog sistema pisanja („Proto-pismo Visoko“), brojevne notacije, identifikacije porodica, hijerarhije autoriteta, stratifikacije društva, mapiranje zemlje i vlasništva, znakova državnosti, povezivanja sa morem, agroekonomije, zanata i alata..... 

E.-1/4  Ekologija, konzervacija i upravljanje „Bosanskom dolinom piramida“

            i arheološkim područjem Bosanske piramide Mjeseca

               Vrlo uspješna godina realizacije prvog jednogodišnjeg plana aktivnosti i razvoja „Bosanske doline piramida“ u Visočkoj dolini nagovještava da ona sigurnim koracima izrasta u jedno od  najvažnijih nalazišta kulturnog nasljeđa Bosne i Hercegovine i jedno od najvažnijih prahistorijskih, arheoloških nalazišta Evrope, poput engleskog Stonehenge-a i Hinduske doline Mohendžo Daro, ali mnogo starijih od njih oboje.

             U okviru Generalnog multidisciplinarnog projekta realizacijom Programa II – Plješivica, sa svojom živopisnom dolinom u blizini rijeke Fojnice i susjednim uzvišenjima, čitava Bosanska dolina piramida, kao vrijedno kulturno nasljeđe, postaće obogaćena i korak po korak, dostupna najširoj stručnoj javnosti i mnogobrojnim domaćim i stranim posjetiocima, čiji će broj iz godine u godinu rasti. Zato već sada treba planirati i razviti dalekosežne ekološke i druge mjere konzervacije i promišljenog upravljanja svega onog, što je već i što će biti otkriveno i otkopano kao arheološka vrijednost. Pri tome se mora strogo voditi računa da se sve arheološke mikrolokacije na odgovarajući način zaštite i estetski uklope u okolnu prirodu.

E.-1/5   Zaštita istražnih radova

                Prilikom izvođenja istražnih radova ne očekuju se odroni ili bilo kakve nestabilnosti terena. U ovom Programu imamo četiri vrste radova:

       - plitke sonde;

       - dubinske sonde;

       - rudarski prekopi;

       - podzemne prostorije/tuneli.

             Svaka sonda, čija dubina ne prelazi 0,5 m,  biće zaštićena ogradom sa kolcima povezanih sa žutim trakama. Sonde čija dubina prelazi 0,5 m ne moraju imati neku specijalnu zaštitu. Dovoljna je zaštitna ograda da se onemogući kretanje nepozvanim po sondi, oštećenje stijenskog materijala i njegovo uništavanje i odnošenje sa lokacije. Takođe je potrebno postaviti table sa znakom upozorenja.

             Dubinske sonde moraju imati takvu zaštitnu ogradu da se ne može neko slučajno okliznuti i pasti u nju. Njen kolotur treba da bude dobro pričvrščen, a stepenice dovoljno jake i dovoljno jako pričvršćene da se ne pomjeraju kada se kreće po njima.

             Sigurnosne mjere prilikom izrade kratkih rudarskih prekopa i čišćenja otkrivenih podzemnih prostorija/tunela razrađene su u posebnom Dopunskom rudarskom projektu, koji je revidovan i odobren. On se mora primjenjivati na svim lokacijama gdje se vrše takvi radovi. Rudarski prekopi se izvode sa trapeznom podgradom profila 2,0 x 2,0 m, koja je opisana na Sl.60 u Generalnom multidisciplinarnom projektu. Zabranjen je ulazak pojedinaca i grupa u ovakve podzemne prostore bez saglasnosti i kontrole.

               Prije početka zimskog perioda Investitor je dužan da zaštiti otvorene sonde  od nevremena i drugih uticaja saglasno „Projektu zaštite  istražnih sondi“, koji je napravila firma GEO-ETA oktobra 2006. za potrebe Fondacije AP BPS. Projekat je u prilogu Programa.

E.-1/6  Mjere higijensko-tehničke zaštite

              Prema ovom programu istraživanja na terenu se izvode geološko i hidrološko kartiranje, seizmičko i georadarsko snimanje, geodetska mjerenja, istražno bušenje, ručno kopanje plitkih sondi, ručno kopanje dubinskih sondi, izrada kratkih rudarskih prekopa sa podgradom i ručno čišćenje podzemnih prostorija i otkrivenih podzemnih tunela. Nije dozvoljena upotreba miniranja, da se ne bi oštetili eventualni artifakti.

               Radovi će se izvoditi na otvorenom prostoru, gdje će se vršiti lokalni transport bušaće garniture i opreme za razne vrste ispitivanja. Pri radu na bušotinama će se koristiti oruđe sa mehanizovanim pogonom i ručni alat, gdje postoji mogućnost povrede.Pri ručnom iskopu sondi koristit će se špartle i metlice i tamo gdje bude potrebno kramp i lopata.

               U podzemnim radovima moraju se poštivati odgovarajući Tehnički propisi, naglašeni u Dopunskom rudarskom projektu. U smislu Zakona o zaštiti na radu i Pravilnika o opštim mjerama i normativima zaštite na radu na oruđima i uređajima  izvođači radova su dužni obezbijediti tehničke mjere od povreda. Rad u podzemnim prostorima i tunelima  moguć je samo uz korišćenje odgovarajuće HTZ opreme i rudarskih svjetiljki, odnosno električnog osvjetljenja, ako ne postoje eksplozivni plinovi. Prije početka savkog rada u podzemnim prostorima mora se kontrolisati jamska atmosfera da li ima eksplozivnih i otrovnih plinova.

E.-1/7  Lokacija i koordinate radilišta

________________________________________________________________

Red. Oznaka                                          Planirane koordinate                              Lokacija

Broj  radilišta    m x m                                    Y, X, Z                               Visočica  k.č. 4702                       
___________________________________________________________________________

    1   Sonda

    2   Sonda 

    3   Sonda 

    4   Sonda 

    5.  Sonda 

    6   Sonda

    7.  Sonda

    8.  Sonda

    9.  Sonda

  10.  Sonda

  11.  Sonda

  12.  Sonda

  13.  Sonda 

  14.  Sonda

  15.  Sonda

  16   Sonda

  17   Sonda 

  18   Sonda

  19.   Sonda

  20.   Sonda

  32.   Bušotina BV-1 .

  33.   Bušotina BV-2 

  34.   Bušotina BV-3 .

  35    Bušptina BV-4

 ___________________________________________________________________________

Napomena:  Date koordinate u tački E.-1/7 su preliminarne. Na situacionoj kari 1: 2500 

                      nalaze se lokacije sondi.
E.-1/8  Predmjer istraživanja i ispitivanja

_______________________________________________________________

Redni                                     Vrsta rada                                              Jedinica      Količina

 Broj                                                                                                          mjere                     
__________________________________________________________________________

     1         Geološko i hidrološko kartiranje                                            Objekat                  2

     2         Kartiranje jezgra iz tri bušotine                                                    m                   580       

     3         Seizmičko mjerenje                                                                      m                   800

     4         Georadarsko snimanje                                                                  m2             20.000

     5         Istražno bušenje                                                                            m                   580

     6         Plitke sonde                                                                             Objekat                   7

     7         Dubinske sonde                                                                       Objekat                   5

     8         Rudarski prekopi                                                                     Objekat                 14

     9         Čišćenje podzemnih tunela/prostora                                        Objekat                  8

   10         Arheološka istraživanja                                                            Objekat                  1

   11         Laboratorijska ispitivanja                                                         Uzorci                  140

   12         Konzervacija „Starog grada Visoki“                                         Objekat                  1

   13         Prezentacija prahistorije i historije „Starog grada Visoki“        Objekat                  1
E.-1/9  Dinamika izvođenja radova

                    Program israživanja je vrlo obiman i složen čije izvođenje traži veći broj izvođača različitih specijalnosti. Pravovremena priprema, planiranje rada i koordinacija svih učesnika  je bitan uslov uspjeha i ekonomičnosti izvođenja Programa. U njemu će biti angažiran veći broj stručnjaka različitih spacijalnosti unutar i van Fondacije AP BPS.

                    Dinamika izvođenja istražnih radova, sa terminskim planom, daje se u narednoj tabeli:

Dinamika istražnih radova u 2007. godini

po mjesecima: IV-X

___________________________________________________________________________

Red.  Pozicija                   Naziv aktivnosti                                        M j e s e c i

br.     Programa                                                                  IV    V    VI    VII    VIII    IX    X

___________________________________________________________________________

   1.     C.-1/2.1        Geološko i hidrološko kartiranje           +      +     -       -         -        -       -

   2.     C.-1/2.2.       Seizmičko i georadarsko snimanje        -       -     -      +         +        -       -

   3.     C.-1/2.3        Istražno bušenje                                     -       +    +      -          -        -       -

   4.     C.-1/2.4        Plitke sonde                                            +      +    +      +         +       +      +

   5.     C.-1/2.5        Dubinske sonde                                      -       -     +      +         +       +       -

   6.     C.-1/2.6        Rudarski prekopi i tuneli                        +      +     +      +        +       +       +

   7.     C.-1/3           Laboratorijska ispitivanja                       -       +     +      +        +       -        -

   8.     D.-1              Arheološka istraživanja                          +       +    +      +         +      +       +
9.     F.-1                  Konzervacija „Starog grada Visoki“       -      -      -      +      +      +      +

10.   G.-1                  Prezentacija „Starog grada Visoki          -      -      -      +      +      +      +                                               
___________________________________________________________________________

E.-1/10  Odgovornost i nadzor nad izvođenjem radova   

              Investitor Programa  III  -  Istraživanje područja po Programu III - Plješivica, u ovom slučaju Fondacija AP BPS iz Sarajeva i Zavičajni muzej kao nosioci Projekta, u potpunosti su odgovorni za zakonitost svih radnji i bezbjednost angažovanih izvođača pod njinhovim rukovođenjem na lokalitetu. Angažovani izvođaći sa strane odgovaraju za zakonitost svojih radnji.

              Ovim Programom predviđa se nadzor nad izvođenjem istraživanja, koji obuhvata:

· Federalno ministarstvo za prostorno uređenje
· Federalni zavod za zaštitu spomenika

· Nadzor Zavičajnog muzeja Visoko

· nadzor Investitora;

· nadzor Projektanta

· nadzor drugih relevantnih institucija u skladu sa Zakonom

            Nadzor nosioca investicija, po svojoj suštni, može biti stručni i finansijski. Stručni nadzor vrši investitor ukoliko raspolaže odgovarajućim stručnim kadrom. Investitor može stručni nadzor povjeriti i drugom preduzeću ili Zavodu, koji će vršiti nadzor s tim da Institucija koja će vršiti nadzor ispunjava uslove, koji su propisani Zakonom o geološkim istraživanjima BiH, Zakonom o rudarstvu BiH, Zakonom o kulturnoj baštini Ze-Do Kantona (Sl. Novine 2/2000) i Zakona o muzejskoj djelatnosti Ze-Do Kantona (Sl. Novine 15/2003).

E.-1/ vlasnici istražnih parcela    

              Istraživačke aktivnosti po ovome Multidisciplinarnom projektu vršiće se na istražnim parcelama koje su vlasništvo J.P. Šumske uprave Visoko. 

Uzvišenje Visočica – Zaštićena zona k.č. 4702
             Ime i prezime vlasnika                              Koordinate k.č. vlasnika

4. J. P. Šumska uprava Visoko.................................................................k.č.  4702

             U Prilogu je data topografska karta sa programiranim potencijalnim istražnim radovima, i sondama. 

F.- 1  Konzervacija „Starog grada Visoki“

                     Konzervacija će biti izvedena u skladu sa najsavremenijim naučnim metodama, a u saradnji sa vodećim domaćim i egipatskim ekspertima sa Arheološkog fakulteta Univerziteta u Kairu.
G.-1  Prezentacija „Starog grada Visoki“

                      Prezentacija kulturnih slojeva na uzvišenju Visočica – Bosanska piramida Sunca vršiće se u skladu sa separatnim programom definiranim između domaćih eksperata i egiptologa sa Univerziteta EIN Shaims iz Kaira.

Skice, slike i mape

PRILOZI

1.     GEO-ETA d.o.o., Sarajevo: Projekat zaštite istražnih sondi na lokalitetima

                                                   GRAD i Plješivica

3. Situaciona karta 1 : 2500 sa ucrtanim brojevima projektiranih istražnih radilišta i k.č. 

PAGE  
1

